
诪讞诇讜拽转 砖讬砖 讘讛 讻讚讬 讞诇讜拽讛 讗讘诇 讗讬谉 讘讛 讻讚讬 讞诇讜拽讛 讚讘专讬 讛讻诇 诪讜转专 讗''诇 专讘 讬讜住祝 讛专讬 讘讬转 讛讻谞住转 讚讻诪讬 砖讗讬谉 讘讜 讻讚讬 讞诇讜拽讛 讚诪讬 讜转谞谉 砖谞讬讛谉 讗住讜专讬谉 讘讚讘专 砖诇 讗讜转讛 讛注讬专 讗诇讗 讗诪专 专讘 讬讜住祝 讗诪专 讝注讬专讬 诪讞诇讜拽转 砖讗讬谉 讘讛 讻讚讬 讞诇讜拽讛 讗讘诇 讬砖 讘讛 讻讚讬 讞诇讜拽讛 讚讘专讬 讛讻诇 讗住讜专 讗诪专 专讘 讛讜谞讗 讛诇讻讛 讻专''讗 讘谉 讬注拽讘 讜讻谉 讗''专 讗诇注讝专 讛诇讻讛 讻专' 讗诇讬注讝专 讘谉 讬注拽讘: 讛诪讜讚专 讛谞讗讛 诪讞讘讬专讜 讜讬砖 诇讜 砖诐 诪专讞抓 讜讻讜': 讜讻诪讛 转驻讬住转 讬讚 讗诪专 专讘 谞讞诪谉 诇诪讞爪讛 诇砖诇讬砖 讜诇专讘讬注 讗讘诇 讘讘爪讬专 诇讗 讗讘讬讬 讗诪专 讗驻讬诇讜 讘讘爪讬专 讗住讜专 讛讬讻讬 讚诪讬 讚砖专讬 讚诪拽讘诇 讘讟住拽讗:

讘讚讘专 砖诇 讗讜转讛 讛注讬专. 讻讚诪驻专砖 讘讬转 讛讻谞住转 讜讛转讬讘讛 讜讻讜': 砖讗讬谉 讘讛 讻讚讬 讞诇讜拽讛. 讜诪讗谉 讚讗住专 诪砖讜诐 讚讻讘讬转 讛讻谞住转 讚诪讬 讚拽转谞讬 讚砖 谞讬讛诐 讗住讜专讬诐 讜诪讗谉 讚砖专讬 讛讜讗讬诇 讜讗讬 讗驻砖专 讘讞诇讜拽讛: 讗讘诇 讬砖 讘讛 讻讚讬 讞诇讜拽讛 讚讘专讬 讛讻诇 讗住讜专. 讚住讙讬 诇讬讛 讘讞诇讜拽讛: 讜讻诪讛 转驻讬住转 讬讚. 讬砖 诇讜 诇诪讚讬专 讘讗讜转讜 诪专讞抓 讚诇讬转住专 讘讬讛 讛讗讬: 讗讘诇 讘讘爪讬专. 诪专讘讬注 诇讗 讞砖讬讘 转驻讬住转 讬讚 讜诪讜转专 讘讜 讛诪讜讚专 讜住驻专讬诐 讚讻转讬讘 讘讛讜 讘讘爪讬谉 诪砖诪注 谞诪讬 讘讘爪讬诐 讜讗讬转 讚讙专住讬 讘讘讬爪讬谉 讻诪讜 讘讬爪讬谉 砖诇 讬讜爪专 讻讚讗诪专 讘讘''诪 (讚祝 注讚.) 砖讛讬讜爪专 注讜砖讛 讻诪讬谉 讘讬爪讬诐 砖诇 讞讜诪专 讜诪讛诐 注讜砖讛 拽讚专讜转 讜讛讻讬 诪砖诪注 诇讬讛 讚讗讬转 诇讬讛 转砖诪讬砖转讗 讻诇讜诐 讗讘诇 讻讚讬 诇讛谞讬讞 讘讬爪讬诐 砖诇 讬讜爪专 诇讛转诐 诇讬讬讘砖诐 讗讬谉 讝讜 转驻讬住转 讬讚: 讗讘讬讬 讗诪专 讗驻讬' 讘讘爪讬专. 诪专讘讬注 讛讜讬 转驻讬住转 讬讚 讜讗住讜专 讘讛诐 讛诪讜讚专 讜讛讻讬 谞诪讬 讗讬讻讗 诇驻专砖 讻诇 讛谞讬 诇讬砖谞讬: 讚诪拽讘诇 讘讟住拽讗. 砖拽讬讘诇讜 讛砖讜讻专 诇转转 诪诪谞讜 诪住 讘讻诇 砖谞讛 讜砖谞讛 讚讛讗讬 诇讗 讛讜讬 转驻讬住转 讬讚 讻诇诇:

诪讞诇讜拽转 讘砖讬砖 讘讜 讻讚讬 讞诇讜拽讛. 讚讗讝 诪转讛谞讬 讘讞诇讜拽讛 砖讬讻讜诇 诇讻讜祝 讗转 讞讘讬专讜 诇讞诇讜拽 诇讻讱 诇讗 拽谞住讜讛 专讘谞谉 讗讘诇 讗讬谉 讘讛 讚讬谉 讞诇讜拽讛 砖讗讬谉 讬讻讜诇 诇讻讜祝 讗转 讞讘讬专讜 拽谞住讜 专讘谞谉: 讗诪专. 专讘 讛讜谞讗 讛诇讻讛 讻专讘讬 讗诇讬注讝专 讘谉 讬注拽讘. 讜拽砖讛 讚讘驻专拽 讘转专讗 驻住拽讬谞谉 讻专讘讬 讗讜砖注讬讗 讚讗诪专 讘讚讗讜专讬讬转讗 讗讬谉 讘专讬专讛 讘讚专讘谞谉 讬砖 讘专讬专讛 讜讛讻讗 讚讗讜专讬讬转讗 讛讜讗 讜诪驻专砖 专''转 讚讛讗 讚驻住拽讬' 讻专讘讬 讗诇讬注讝专 讘谉 讬注拽讘 诇讗讜 诪讟注诐 讚讬砖 讘专讬专讛 讗诇讗 诪砖讜诐 讚讜讬转讜专 诪讜转专 讘诪讜讚专 讛谞讗讛 讜讻砖讛讚讬专讜 讝讛 讗转 讝讛 诪讚专讬住转 讛专讙诇 诇讗 谞讗住专讜 讜讗''讻 诇驻讬 讝讛 砖讗诐 讗住专讜 注爪诪诐 讘讚专讬住讛 讗住讜专讬谉 诇讬讻谞住 诇讞爪专 讜讗讚诐 诪谉 讛砖讜拽 砖讗住专 诪讜转专 诇讬讻谞住 讚讜讬转讜专 诪讜转专 讜专''讬 驻讬' 讚驻住拽讬谞谉 砖驻讬专 诪讟注诪讗 讚讬砖 讘专讬专讛 讜讘讘讬爪讛 (讚祝 诇讞:) 诇讗 驻住讬拽 讻专' 讗讜砖注讬讗 讗诇讗 诪诪讗讬 讚讗诪专 讘讚专讘谞谉 讬砖 讘专讬专讛 讛讬诇讻讱 砖讜转驻讬谉 砖谞讚专讜 讚专讬住转 讛专讙诇 诪讜转专讬谉 讘讞爪专 讜讗讚诐 诪谉 讛砖讜拽 诪讜讚专 讛谞讗讛 诪讞讘讬专讜 讗住讜专 诇讬讻谞住 讚讜讬转讜专 讗住讜专 讚讗砖讻讞谉 住转诪讗 讘驻专拽讬谉 讚诇注讬诇 讚讜讬转讜专 讗住讜专: 诇诪讞爪讛 诇砖诇讬砖 讜诇专讘讬注. 砖讛诪砖讻讬专 诪拽讘诇 砖诇讬砖 讛专讬讜讞 讜讗讬谉 诇砖讜讻专 讻''讗 讘' 讞诇拽讬诐 讚讘专砖讜转讜 讛讜讗 诪拽讘诇 讜讗住讜专: 讗讘诇 讘讘爪讬专. 驻讬专讜砖 讘驻讞讜转 诪讜转专: 讗讘讬讬 讗诪专 讗驻讬诇讜 讘讘爪讬专 讗住讜专 讻讱 讛讙讬专住讗 专讗砖讜谞讛: 讚诪拽讘诇 讘讟住拽讗. 驻讬专讜砖 砖诪拽讘诇 讛砖讜讻专 诪谉 讛诪砖讻讬专 讘讻讱 讜讻讱 诇砖谞讛 讜讗讬转讗 住驻专讬诐 讚讙专住讬 讗驻讬诇讜 讘讘爪讬谉 驻讬专讜砖 拽专拽注 讛讬讜爪专 讻诪讜 注诇 讛讘爪讬谉 砖诇 讬讜爪专 (讘''诪 讚祝 注讚.) 讜专讙讬诇讬谉 诇讬讬讘砖谉 讘诪专讞抓 讜讗诐 专讙讬诇讜转 诇讛砖讻讬专 诇讬讬讘砖 讘爪讬谉 砖诇 诪砖讻讬专 讘讗讜转讜 诪专讞抓 讛讜讛 转驻讬住转 讬讚:



专"谉
诪讞诇讜拽转 讘砖讬砖 讘讛 讻讚讬 讞诇讜拽讛. 讚专讘谞谉 讗住专讬 诪砖讜诐 讚住讘专讬 讗讬谉 讘专讬专讛 讜诇讗 讗诪专讬' 讛讜讘专专 讛讚讘专 讻砖诪砖转诪砖 讚讙讜祝 讛讞爪专 拽谞讜讬 诇讜 诇转砖诪讬砖讜 诪砖讜诐 讚讻讬讜谉 砖讬砖 讘讛 讚讬谉 讞诇讜拽讛 讘砖注转 拽谞讬讬转谉 诇讗 讛讜讘专专 砖讬讛讗 专砖讗讬 讝讛 诇讛砖转诪砖 讘讞诇拽 讝讛 讚砖诪讗 诇讗 讬讘讗 诇讞诇拽讜 讜专''讗 住讘专 讚讗驻讬' 讘讻讬 讛讗 讗诪专讬谞谉 讘专讬专讛 诇驻讬 砖讘转讞诇讛 讻砖拽谞讜 讗讜转讛 注诇 讚注转 讻谉 拽谞讗讜讛 砖讻诇 注讜讚 砖诇讗 讬讞诇讜拽讜 讗讜转讛 讬讛讗 讻诇 讙讜祝 讛讞爪专 拽谞讜讬 诇转砖诪讬砖 讻诇 讗讞讚 诪讛诐: 讗讘诇 讗讬谉 讘讛 讚讬谉 讞诇讜拽讛 讚讘专讬 讛讻诇 诪讜转专. 诪砖讜诐 讚讻讬讜谉 讚讗讬谉 讘讛 讚讬谉 讞诇讜拽讛 讜讛讚讘专 讬讚讜注 砖诇注讜诇诐 转注诪讜讚 讘砖讜转驻讜转 讜砖讬砖 专砖讜转 诇讻诇 讗讞讚 诪讛诐 诇讛砖转诪砖 讘讛 讻诇 砖注讛 砖讬专爪讛 讻''注 诪讜讚讜 讚讬砖 讘专讬专讛 诇驻讬 砖专讜讘 拽谞讬讛 讝讜 讛讜讘专专讛 诪转讞讬诇转讛 讜诇讗 讚诪讬讗 诇砖讗专 讘专讬专讜转 讚注诇诪讗 讜讻诪讜 砖驻讬专砖转讬 讗谞讬 讘诪砖谞转讬谞讜: 讗诪专 诇讬讛 专讘 讬讜住祝 讜讛讗 讘讬转 讛讻谞住转 讚讻诪讬 砖讗讬谉 讘讜 讻讚讬 讞诇讜拽讛 讚诪讬 讜转谞谉 砖谞讬讛诐 讗住讜专讬诐 讘讚讘专 砖诇 讗讜转讛 讛注讬专. 讜诪驻专砖 讜讗讝讬诇 讘讛讗 诪转谞讬转讬谉 讚驻专拽讬谉 (诇拽诪谉 诪讞.) 讚讚讘专 砖诇 讗讜转讛 讛注讬专 讻讙讜谉 讘讬转 讛讻谞住转 讜讘砖诇诪讗 讗讬 讗诪专转 讚讘讞爪专 砖讗讬谉 讘讛 讚讬谉 讞诇讜拽讛 驻诇讬讙讬 讛讗 诪谞讬 专讘谞谉 讛讬讗 讗诇讗 讗讬 讗诪专转 讚讘讞爪专 砖讗讬谉 讘讛 讚讬谉 讞诇讜拽讛 讚讘专讬 讛讻诇 诪讜转专 诪转谞讬转讬谉 讗诪讗谉 转专诪讬讬讛: 讗诇讗 讗诪专 专讘 讬讜住祝 讗诪专 讝注讬专讬 诪讞诇讜拽转 砖讗讬谉 讘讛 讻讚讬 讞诇讜拽讛. 讚专讘谞谉 住讘专讬 讚讗驻讬' 讘讻讬 讛讗 讗讬谉 讘专讬专讛 讜专' 讗诇讬注讝专 住讘专 讚讻讬讜谉 砖讗讬 讗驻砖专 诇讗讞讚 诪谉 讛砖讜转驻讬谉 诇注讻讘 讗转 讞讘讬专讜 诪诇讛砖转诪砖 讘讜 诇注讜诇诐 讜诇讗 诇讻讜驻讜 诇讞诇讜拽 诪转讞诇讛 注''诪 讻谉 拽谞讗讜讛 砖转讛讗 讙讜驻讛 拽谞讜讬讛 诇讙诪专讬 诇讻诇 讗讞讚 诇转砖诪讬砖讜 讘砖注转 转砖诪讬砖讜 讜讻砖诪砖转诪砖 讘讛 讗诪专讬' 讛讜讘专专 讛讚讘专 诇诪驻专注 砖诪转讞诇讛 讛讬转讛 拽谞讜讬讛 诇讜 诇砖注讛 讝讜 讜住''诇 诇专' 讗诇讬注讝专 讚谞讛讬 讚讘注诇诪讗 讗讬谉 讘专讬专讛 讘讻讬 讛讗 讬砖 讘专讬专讛 诇驻讬 砖注讬拽专 讛拽谞讬讛 谞转讘专专讛 诪砖注讛 专讗砖讜谞讛: 讗讘诇 讬砖 讘讛 讚讬谉 讞诇讜拽讛 讚讘专讬 讛讻诇 讗住讜专. 诪砖讜诐 讚讻讬讜谉 砖讞爪专 讝讜 诇讞诇讜拽讛 讛讬讗 注讜诪讚转 讗讬 讗驻砖专 诇讜诪专 砖诪转讞诇讛 拽谞讗讜讛 讻讜诇讛 讻诇 讗讞讚 诇转砖诪讬砖讜 讚砖诪讗 讛讗' 讬讻讜祝 讗转 讞讘讬专讜 讛诇讻讱 讗驻讬' 诇专' 讗诇讬注讝专 讘谉 讬注拽讘 讗住讜专讬谉 讜讻转讘 讛专砖讘''讗 讝''诇 讚诇讗 诪讬讘注讬讗 拽讜讚诐 讞诇讜拽讛 讚讗住讜专讬诐 讗诇讗 讗驻讬诇讜 诇讗讞专 讞诇讜拽讛 谞诪讬 讗住讜专讬谉 讚诇讬讻讗 诇诪讬诪专 讻讬讜谉 砖讞诇拽讜 讛讜讘专专 讛讚讘专 诇诪驻专注 砖讛讜讗 讞诇拽讜 讛诪讙讬注讜 诪砖注讛 专讗砖讜谞讛 讜讛讜讗 诇讗 谞讗住专 讗诇讗 讘讞诇拽 讞讘专讜 讚讗''讛 讛讜讬讗 诇讬讛 讛讱 讘专讬专讛 讻砖讗专 讘专讬专讜转 讚注诇诪讗 讜拽讬''诇 讘讚讗讜专讬讬转讗 讗讬谉 讘专讬专讛 讜讻''转 诪''诪 讛讗 拽讬''诇 讻砖诪讜讗诇 讚讗诪专 (讘''拽 讟.) 讛讗讞讬谉 砖讞诇拽讜 诇拽讜讞讜转 讛谉 讜讛专讬 讝讛 讻讗讬诇讜 诇拽讞讛 诪诪谞讜 诇讬转讗 讚讗驻讬诇讜 诇拽讞讛 诪诪谞讜 讗住讜专讛 讻讚讗诪专讬' 诇注讬诇 (讚祝 诇讚:) 讙讘讬 讻讻专讬 注诇讬讱 讚讗注''讙 讚讬讛讘讬' 谞讬讛诇讬讛 讘诪转谞讛 讻诇 讛讬讻讗 讚诇讗 讗驻住拽讬讛 讗讞专 讗住讜专 讜诪讻讬专讛 讛专讬 讛讬讗 讻诪转谞讛 讜讻讚转谞谉 拽讜谞诐 讘讬转讱 砖讗谞讬 谞讻谞住 砖讚讱 砖讗谞讬 诇讜拽讞 诪转 讗讜 诪讻专讜 诇讗讞专 诪讜转专 讛讗 诪讻专讜 诇讜 讗驻讬' 讘讗讜诪专 拽讜谞诐 讘讬转讱 砖讗谞讬 谞讻谞住 讗住讜专 讝讛讜 讚注转 讛专砖讘''讗 讝''诇 讗讘诇 讛专诪讘''诐 讝''诇 讻转讘 讘驻''讝 诪讛诇' 谞讚专讬诐 (讛''讚) 讛讬讜 砖谞讬讛谉 砖讜转驻讬谉 讘讞爪专 讗诐 讬砖 讘讛 讚讬谉 讞诇讜拽讛 讛专讬 讗诇讜 讗住讜专讬诐 诇讬讻谞住 讘讛 注讚 砖讬讞诇讜拽讜 讜讬讻谞住 讻诇 讗' 讜讗' 诇讞诇拽讜 讗诇诪讗 住''诇 讝''诇 讚诇讗讞专 讞诇讜拽讛 砖专讬 讜谞''诇 讘讟注诪讜 讝''诇 讚讗注''讙 讚拽讬讬''诇 讚讘讚讗讜专讬讬转讗 讗讬谉 讘专讬专讛 讗驻''讛 讗谞谉 住讛讚讬 砖注''诪 讻谉 谞砖转转驻讜 砖诇讗 讬讜讻诇 讗讞讚 诪讛谉 诇讗住专讛 注诇 讞讘专讜 讘注谞讬谉 砖转讛讗 谞讗住专转 注诇讬讜 诇讗讞专 讞诇讜拽讛 讚讗''讛 讗住专 注诇讬讛 谞讻住讬 讚讬讚讬讛 讜讗讬谞讜 讘讚讬谉: 诪转谞讬'. 讛诪讜讚专 讛谞讗讛 诪讞讘讬专讜 讜讬砖 诇讜 诪专讞抓 讜讘讬转 讛讘讚 诪讜砖讻专讬诐 讘注讬专. 讜讬砖 诇讜 诇诪讚讬专 诪专讞抓 讜讘讬转 讛讘讚 讗诇讗 砖讛砖讻讬专谉 诇讗讞专: 讗诐 讬砖 诇讜 讘讛谉 转驻讬住转 讬讚. 诇诪讚讬专 讗住讜专 诪讜讚专 诇讬讛谞讜转 诪讛诐 讚讻讬讜谉 讚讬砖 诇讜 诇诪讚讬专 讘讛诐 转驻讬住转 讬讚 讛讜讜 诇讛讜 讻讚讬讚讬讛 讜讘讙诪专讗 诪驻专砖 讛讬讻讬 讚诪讬 转驻讬住转 讬讚: 讜讗诐 讗讬谉 诇讜 讘讛诐 转驻讬住转 讬讚 诪讜转专. 讚诇讗讜 诪讚讬讚讬讛 诪讛谞讬 讗诇讗 [诪讛砖讜讻专] 讜讻转讘 讛专砖讘''讗 讝''诇 讚讻讬 讗诪专讬' 讚讘砖讗讬谉 诇讜 讘讛谉 转驻讬住转 讬讚 诪讜转专 讚讜拽讗 讻砖讛讬讜 诪讜砖讻专讬谉 讻讘专 讗讘诇 讛砖讻讬专谉 诇讗讞专 诪讻谉 诇讗 讚讗注''讙 讚转谞谉 讘住诪讜讱 诇讘讬转讱 砖讗谞讬 谞讻谞住 诪转 讗讜 诪讻专讜 诇讗讞专 诪讜转专 讚讜拽讗 讘诪讻讬专讛 讛讜讗 讚砖专讬 讗讘诇 讘砖讻讬专讜转 诇讗 讚讗诐 讗讬转讗 讚讗驻讬' 讘砖讻讬专讜转 砖专讬 诇讬转谞讬 讛砖讻讬专谉 讜讻''砖 诪讻专谉 讗诇讗 讜讚讗讬 讻诇 砖拽讚诐 谞讚专讜 诇砖讻讬专讜转讜 讗讬谉 讛讗讬住讜专 诪住转诇拽 注''讬 砖讻讬专讜转 讗讘诇 诪转谞讬' 讘讛砖讻讬专谉 讻讘专 讜诇驻讬讻讱 讻诇 砖讗讬谉 诇讜 讘讛谉 转驻讬住转 讬讚 讗讬谉 讛讗讬住讜专 讞诇 注诇讬讛诐: 讙诪' 讜讻诪讛 转驻讬住转 讬讚 讗诪专 专讘 谞讞诪谉 诇诪讞爪讛 诇砖诇讬砖 讜诇专讘讬注. 讚讻讬讜谉 讚讘注诇 讛诪专讞抓 诪砖转讻专 讻驻讬 诪讛 砖讛诪专讞抓 诪专讜讬讞 讛讜讛 诇讬讛 讻讚讬讚讬讛: 讗讘诇 讘讘讬爪讬诐 诪讜转专. 讚专讻谉 讛讬讛 砖讘注诇 讛诪专讞抓 诪砖转讻专 讘讘讬爪讬诐 砖讛讘讗讬诐 诇专讞讜抓 砖诐 讛讬讜 诇讜拽讞讬诐 讗讜转诐 诪诪谞讜 讜诪砖''讛 拽讗诪专 砖讗诐 讗讬谉 讘注诇 讛诪专讞抓 诪砖转讻专 讘专讬讜讞 讛诪专讞抓 讻诇诇 讗诇讗 砖讬讬专 诇注爪诪讜 讗讜转讜 专讬讜讞 砖诇 讘讬爪讬诐 [诪讜转专] 诇驻讬 砖讗讬谞讜 诪讙讜祝 讛诪专讞抓: 讗讘讬讬 讗诪专 讗驻讬' 讘讘讬爪讬诐 讗住讜专. 讚讗驻讬' 讻讛''讙 诪拽专讬 转驻讬住转 讬讚: 讛讬讻讬 讚诪讬 讚砖专讬 讚诪拽讘诇 讘讟住拽讗. 砖讗讬谞讜 谞讜讟诇 讞诇拽 讛讬讚讜注 讘专讬讜讞 讛诪专讞抓 讗诇讗 砖谞讜转谉 诇讜 砖讻专 讚讘专 拽爪讜讘 诇砖谞讛 讜讻诇 讻讛''讙 讗住转诇拽 诇讬讛 讘注诇 讛诪专讞抓 诪诪专讞爪讜 诇讙诪专讬 讜讗讬讻讗 诇诪讬讚拽 讗砖诪注转讬谉 讜讗驻讬' 讻讛''讙 讛讬讻讬 砖专讬 讚讛讗 诪''诪 讙讜祝 讛诪专讞抓 砖诇 诪砖讻讬专 讛讜讗 讜讬讻讜诇 诇讗住讜专 讗讜转讜 注诇 讛砖讜讻专 注爪诪讜 讻讚讗诪专讬谞谉 讘注专讻讬谉 讘驻' 讛讗讜诪专 诪砖拽诇讬 注诇讬 (讚祝 讻讗.) 讛诪砖讻讬专 讘讬转 诇讞讘讬专讜 讜讛拽讚讬砖讜 讛讚专 讘讜 诪注诇讛 砖讻专 诇讛拽讚砖 讜诪讜拽诪讬谞谉 诇讛 讻砖讛拽讚讬砖讜 诪砖讻讬专 讚砖讜讻专 诪注诇讛 砖讻专 诇讛拽讚砖 讜讗拽砖讬谞谉 讛转诐 讛讚专 讘讜 诪注诇讛 砖讻专 诇讛拽讚砖 讛讬讻讬 讚讬讬专 讘讜 讘诪注讬诇讛 拽讗讬 讗诇诪讗 讬讻讜诇 诇讗住专讛 注诇 讛砖讜讻专 讻讬讜谉 砖讛讙讜祝 讛拽专拽注 砖诇讜 讜讻''砖 砖讬讻讜诇 诇讗住专讛 注诇 讗讞专讬诐 讜讻讬 讗讬谉 诇讜 讘讛诐 转驻讬住转 讬讚 讗诪讗讬 砖专讬 转专爪讜 讘转讜住驻讜转 讚讗讬谉 讛''谞 砖讗诐 讗住专 讗讜转讜 讛诪专讞抓 讘驻讬' 讞讬讬诇 讗住讜专讬讛 讻讬讜谉 砖讛讙讜祝 砖诇讜 讻讬 讛讛讬讗 讚驻专拽 诪砖拽诇讬 注诇讬 砖讛拽讚讬砖 讛讘讬转 注爪诪讜 讗讘诇 讛讻讗 讘诪讜讚专 讛谞讗讛 诪谞讻住讬讜 住转诐 讗讬讬专讬 讜讗讬谉 讚注转讜 注诇 诪讛 砖讛砖讻讬专 讜讗讬 拽砖讬讗 诇讱 讚讛讗 诇注讬诇 讘驻专拽 讗讬谉 讘讬谉 讛诪讜讚专 (讚祝 诪讙:) 讛讜讛 住诇拽讗 讚注转讱 讚讗讬谉 讚注转讜 注诇 诪讛 砖讛驻拽讬专 讜讗讚讞讬讛 诇讬讛 讗讬讻讗 诇诪讬诪专 讚诇讗 讚诪讬 讚讜讚讗讬 讻砖讗讚诐 讗讜住专 谞讻住讬讜 住转诐 讚注转讜 注诇 讻诇 诪讛 砖讛讜讗 讘专砖讜转讜 讜诇驻讬讻讱 讻讬讜谉 砖讗讬谉 讛讛驻拽专 注讚讬讬谉 讛驻拽专 讜诇讗 讛诪转谞讛 诪转谞讛 讗祝 讛诐 讘讻诇诇 讛讗讬住讜专 讗讘诇 诪讛 砖讬爪讗 诪专砖讜转讜 诇砖注转讜 讘砖讻讬专讜转 讻讬讜谉 讚讛砖转讗 诪讬讛转 诇讗讜 讘专砖讜转讬讛 拽讗讬 讗讬谉 讚注转讜 诇讗住专讜 讜专''转 讝''诇 转讬专抓 讚讛讛讬讗 讚驻专拽 诪砖拽诇讬 注诇讬 讚讜拽讗 讙讘讬 讛拽讚砖 讜诪砖讜诐 讚讛拽讚砖 诪驻拽讬注 诪讬讚讬 砖注讘讜讚 讗讘诇 讛讻讗 讙讘讬 拽讜谞诪讜转 讗注''讙 讚诪驻拽讬注讬谉 诪讬讚讬 砖注讘讜讚 讻讚讗讬转讗 讘驻' 讗注''驻 (讻转讜讘讜转 谞讟:) 讜讘驻专拽 讘转专讗 讚诪讻讬诇转讬谉 (讚祝 驻讜:) 讛''诪 讘拽讜谞诐 讻诇诇讬 讻注讬谉 讛拽讚砖 讗讘诇 讘拽讜谞诐 驻专讟讬 讻讬讜谉 讚诇讗 讚诪讬 诇讛拽讚砖 讗诇诪讜讛 专讘谞谉 诇砖注讘讜讚讬讛 讚讗讬讚讱 讚诇讗 诇讬驻拽注 诇讬讛 讻讬 讛讬讻讬 讚讗诪专 讛转诐 讚讗诇诪讜讛 专讘谞谉 诇砖注讘讜讚讬讛 讚讘注诇 讜讻讱 讛讜专讛 专''转 讝''诇 讜讗讞专讬诐 转讬专爪讜 讚讛讛讬讗 讚驻专拽 诪砖拽诇讬 注诇讬 讘砖诇讗 讛拽讚讬诐 砖讻专讜 诇诪砖讻讬专 讜讻讬讜谉 讚诇讗 住讙讬讗 砖诇讗 讬转讞讬讬讘 讛砖讜讻专 诇转转 砖讻专 诇讛拽讚砖 谞诪爪讗 砖讬砖 诇讛拽讚砖 讬讚 讜讝讻讜转 讘讻诇 讛讘讬转 讻诪讜 砖讛讬讛 诇诪砖讻讬专 讜诇驻讬讻讱 讞诇 讛拽讚砖 注诇 讛讘讬转 讜讻讬 讚讬讬专 讘讬讛 讘诪注讬诇讛 拽讗讬 讗讘诇 诪转谞讬' 讻砖讛拽讚讬诐 砖讜讻专 诇诪砖讻讬专 砖讻专讜 讜讻讬讜谉 讚讗住转诇拽 诇讬讛 诪砖讻讬专 诇讙诪专讬 诇讗 诪爪讬 讗住专 讜讘讬专讜砖诇诪讬 谞诪讬 诪驻诇讬讙 讻讛''讙 讘讬谉 讛拽讚讬诐 诇讜 砖讻专讜 诇诇讗 讛拽讚讬诐 讜讘讜讚讗讬 讚讛讛讬讗 讚驻专拽 诪砖拽诇讬 注诇讬 诇讗 拽砖讬讗 讚讛转诐 讘诪砖讻讬专 讘讬转 住转诐 注住拽讬谞谉 讜专讗讬讛 诇讚讘专 讚拽转谞讬 讛转诐 谞驻诇 讞讬讬讘 诇讛注诪讬讚 诇讜 讘讬转 讜讗讬 讘讘讬转 讝讛 谞驻诇 讗讝讚讗 讗诇讗 讜讚讗讬 讘讘讬转 住转诐 注住拽讬谞谉 讜诪砖''讛 驻专讻讬谞谉 讛讬讻讬 诪爪讬 讚讬讬专 讘讬讛 讘诪注讬诇讛 拽讗讬 讚讻讬讜谉 讚诇讗 讛砖讻讬专 诇讜 讘讬转 讬讚讜注 讗诇讗 讘讬转 住转诐 讜讚讗讬 诪爪讬 诪拽讚讬砖 诇讬讛 诪砖讻讬专 讜讬讛讬讘 诇讬讛 诇砖讜讻专 讘讬转讗 讗讞专讬谞讗 讗讘诇 讘讘讬转 讝讛 讜讚讗讬 诇讗 诪爪讬 诪砖讻讬专 诪拽讚讬砖 诇讬讛 讚讛讗 讗注''讙 讚讛拽讚砖 诪驻拽讬注 诪讬讚讬 砖注讘讜讚 讛''诪 讛拽讚砖 诪讝讘讞 讗讘诇 讛拽讚砖 讘讚拽 讛讘讬转 诇讗 讻讚注转 专砖''讬 讝''诇 讜砖诇讗 讻讚讘专讬 专''转 讝''诇 砖讛讜讗 住讜讘专 砖讗驻讬' 讛拽讚砖 讘讚拽 讛讘讬转 诪驻拽讬注 诪讬讚讬 砖注讘讜讚 讜专讗讬讛 诇讚讘专 诪讚讗诪专 讘驻专拽 讗注''驻 讜讘住讜祝 诪讻讬诇转讬谉 讛讗 诇讗 讚诪讬讗 讗诇讗 诇讗讜诪专 诇讞讘讬专讜 砖讚讛 讝讜 砖诪砖讻谞转讬 诇讱 诇注砖专 砖谞讬诐 诇讻砖讗驻讚谞讛 诪诪讱 转拽讚讜砖 讚拽讚砖讛 讗诇诪讗 讚讜拽讗 诇讻砖讬驻讚谞讛 讗讘诇 拽讜讚诐 诇讻谉 诇讗 拽讚砖讛 讛讬诇讻讱 讛讛讬讗 讚驻专拽 诪砖拽诇讬 注诇讬 诇讗 拽砖讬讗 讻诇诇 讗诪转谞讬转讬谉 讜诪讬讛讜 讗讻转讬 诪转谞讬转讬谉 诇讗 谞讬讞讗 讚讛讗 拽讜谞诪讜转 讻拽讚讜砖转 讛谞讜祝 讚诪讬讬谉 讻讚讗讬转讗 讘驻专拽 讗注''驻 (砖诐) 讜讘住讜祝 诪讻讬诇转讬谉 讜讗诪讗讬 诇讗 诪驻拽讬注讬谉 诪讬讚讬 砖注讘讜讚 讛讬诇讻讱 诇讗 诪驻专拽讗 诪转谞讬' 讗诇讗 讘讞讚 诪讛谞讱 驻讬专讜拽讗 讚讻转讬讘谞讗 讜讗谞讬 讻讘专 讻转讘转讬 讘诪砖谞转讬谞讜 讚讗驻讬诇讜 拽讜谞诐 驻专讟讬 讜讗驻讬' 讛拽讚讬诐 砖讻专 砖讜讻专 诪爪讬 诪砖讻讬专 诇讗住专讜 注诇讬讜 讜讗讚讞讬讗谉 诇讛讜 转专讬 驻讬专讜拽讬 讘转专讗讬 讜讗讞专讬诐 转讬专爪讜 注讜讚 讚讛讗讬 诪讜砖讻专讬诐 讚讛讻讗 诇讗讜 诪讜砖讻专讬诐 讻注讬谉 砖讻讬专讜转



专砖讘"讗

 诪讞诇讜拽转 讘砖讬砖 讘讛 讻讚讬 讞诇讜拽讛 讗讘诇 讗讬谉 讘讛 讻讚讬 讞诇讜拽讛 讚讘专讬 讛讻诇 诪讜转专. 讜诇驻讬 讝讛 讗驻讬诇讜 专讘谞谉 住讘讬专讗 诇讛讜 讚讬砖 讘专讬专讛, 讗诇讗 讚讻砖讬砖 讘讛 讻讚讬 讞诇讜拽讛, 讜讗驻砖专 诇转拽谉 讘讞诇讜拽讛 谞转拽谉, 讜诇讗 拽诪讛 讛讗讬 讗讜拽讬诪转讗.


讗诇讗 讗诪专 专讘 讬讜住祝 讗诪专 讝注讬专讬 诪讞诇讜拽转 讘砖讗讬谉 讘讛 讚讬谉 讞诇讜拽讛. 讻诇讜诪专 讚讘讗讬谉 讘专讬专讛 讜讬砖 讘专讬专讛 驻诇讬讙讬, 讜讻住讜讙讬讗 讚驻专拽 砖讜专 砖谞讙讞 [讘讘讗 拽诪讗 谞讗, 讘] 讚专讘讬 讗诇讬注讝专 住讘专讗 讬砖 讘专讬专讛, 讜专讘谞谉 住讘专讬 讗讬谉 讘专讬专讛, 讗讘诇 讘砖讬砖 讘讛 讚讬谉 讬讞诇讜拽讛 讜讗驻砖专 诇转拽谉 讗驻讬诇讜 诇专讘讬 讗诇讬注讝专 讘谉 讬注拽讘 谞转拽谉, 讜讗讬 谞诪讬 讚诇讗 砖讬讬讱 讘专讬专讛 讘讞爪专 砖讬砖 讘讛 讚讬谉 讞诇讜拽讛, 讜讻驻讬 讛驻讬专讜砖 讛谞讻讜谉 讚讬砖 讘专讬专讛, 砖谞讝讻讛 讘砖诪讜注转讬谞讜, 讜讻诪讜 砖谞讻转讜讘 讘住诪讜讱 讘住讬讬注转讗 讚砖诪讬讗.


讜讗诪专 专讘 讛讜谞讗 讜讻谉 讗诪专 专' 讗诇讬注讝专 讛诇讻讛 讻专讘讬 讗诇讬注讝专 讘谉 讬注拽讘. 讜转讛讜 讘讛 专讘讜讜转讗 讝"诇 讚讛讗 专讘讬谞讗 驻讬专砖讛 讘砖讜专 砖谞讙讞 讗转 讛驻专讛 [诇讞, 讗] 讘讬砖 讘专讬专讛 讜讗讬谉 讘专讬专讛, 讚专讘谞谉 住讘专讬 讗讬谉 讘专讬专讛, 讜专讘讬 讗诇讬注讝专 住讘专 讬砖 讘专讬专讛, 讜讗谞谉 拽讬讬诪讗 诇谉 讘注诇诪讗 讚讘讚讗讜专讬讬转讗 讗讬谉 讘专讬专讛, 讜讻讚驻住拽讬谞谉 讘讛讚讬讗 讘砖诇讛讬 诪住讻转 讘讬爪讛 讻专讘讬 讛讜砖注讬讗 讚讗诪专 讘讚专讘谞谉 讬砖 讘专讬专讛 讗讘诇 讘讚讗讜专讬讬转讗 讗讬谉 讘专讬专讛, 讜讗诐 讻谉 拽砖讬讗 讛诇讻转讗 讗讛诇讻转讗, 讜讗驻砖专 讛讬讛 诇讜诪专 讚讛讻讬 谞诪讬 讘讚专讘谞谉 讛讜讗, 讚讛讜讬 讜讬转讜专, 讜讜讬转讜专 讗讬谞讜 讗住讜专 讘诪讜讚专 讛谞讗讛 讗诇讗 诪讚专讘谞谉, 讗讘诇 专讘讬谞讜 转诐 讝"诇 转讬专抓 讚讛讻讗 讛诇讻讛 讻专讘讬 讗诇讬注讝专 讜诇讗 诪讟注诪讬讛 拽讗诪专讬谞谉, 讚讗讬讛讜 住讘专 诪砖讜诐 讚讬砖 讘专讬专讛 讜讜讬转讜专 讗住讜专 讘诪讜讚专 讛谞讗讛, 讜讗谞谉 住讘讬专讗 诇讬讛 讚讗讬谉 讘专讬专讛, 讗讘诇 讜讬转讜专 诪讜转专 讘诪讜讚专 讛谞讗讛, 讜诇讗讜 讘讞爪专 砖讗讬谉 讘讛 讚讬谉 讞诇讜拽讛 讘诇讘讚, 讗诇讗 讗驻讬诇讜 讘讚讬砖 讘讛 讚讬谉 讞诇讜拽讛 砖专讬, 讜诇驻讬 驻讬专讜砖 讝讛 讗诐 谞讚专讜 讛谞讗讛 讘驻讬专讜砖 诪诇讬讻谞住 讘讞爪专 讗住讜专, 讜专讘讬 讬爪讞拽 讝"诇 [砖诐] 诇讗 谞专讗讜 诇讜 讚讘专讬讜, 讚诇讗 诪住转讘专讗 诇讚讞讜转 讻诪讛 住转讜诪讜转 砖谞住转诪讜 讘诪讻诇转讬谉 讻诪讗谉 讚讗诪专 讜讬转讜专 讗住讜专 讘诪讜讚专 讛谞讗讛, 讜讻讜诇讛 驻专拽讬谉 讚诇注讬诇 讻讜转讬讛 讗讝讬诇, 讜转讬专抓 讛讜讗 讝"诇 讚讜讚讗讬 拽讬讬诪讗 诇谉 讻诪讗谉 讚讗诪专 讗驻讬诇讜 讘讚讗讜专讬讬转讗 讬砖 讘专讬专讛 诪讛讗 讚砖诪注转讬谉, 讜讛讗 讚讗讬驻住讬拽讗 讛诇讻转讗 讻讜讜转讬讛 讘讙诪专讗 讻专讘讬 讛讜砖注讬讛 讘诪住讻转 讘讬爪讛 [砖诐], 讘诪讗讬 讚拽讗诪专 讚讘讚专讘谞谉 讬砖 讘专讬专讛 讛讜讗 讚讗驻住拽 讛诇讻转讗 讻讜转讬讛, 诪砖讜诐 讚讗讬讛讜 讛讬讗 注讬拽专 驻诇讜讙转讗 讚讛转诐. 讜讬砖 诪讘讬讗讬谉 专讗讬讛 诇讚讘专 讝讛 诪讚转谞谉 讘转诪讜专讛 驻专拽 (讻诇 讛驻住讜诇讬谉) [讻诇 讛讗住讜专讬谉 诇, 讗] 讙讘讬 诪讞讬专 讻诇讘, 讜讻谉 砖谞讬 砖讜转驻讬谉 讗讞讚 谞讟诇 注砖专讛 讟诇讗讬诐, 讜讗讞讚 谞讟诇 转砖注 讟诇讗讬诐 讜讻诇讘 讗讞讚, 砖注诐 讛讻诇讘 讻讜诇谉 诪讜转专讬谉, 砖讻谞讙讚 讛讻诇讘 讻讜诇谉 讗住讜专讬谉, 讜讗拽砖讬谞谉 注诇讛 讘讙诪专讗 讜谞讬砖拽讜诇 讝讛 讻谞讙讚 讻诇讘 讜诇讬砖转专讜 讗讬讚讱 讗诇诪讗 讬砖 讘专讬专讛 讜讗驻讬诇讜 讘讚讗讜专讬讬转讗. 讜讗讬谞讜 诪讞讜讜专, 讚讜讚讗讬 讘讚讗讜专讬讬转讗 讗讬谉 讘专讬专讛 讚讛讗 拽讬讬诪讗 诇谉 讻砖诪讜讗诇 讚讗诪专 讛讗讞讬谉 砖讞诇拽讜 诇拽讜讞讜转 讛谉, 讜讻讚驻住拽 专讘 谞讞诪谉 讻讜转讬讛 讘驻专拽 讛砖讜诇讞 [讙讬讟讬谉 诪讞, 讗] 讜讟注诪讗 (讚讛诪讜讗诇) [讚砖诪讜讗诇] 诪砖讜诐 讚拽住讘专 讗讬谉 讘专讬专讛, 讜讻讚讗讬转讗 讘讛讚讬讗 讘专讬砖 驻专拽 讻诇 讛讙讟 [砖诐 讻讛, 讗] 讜讗驻讬诇讜 专讘 讚讗诪专 讬讜专砖讬诐 讛诐, 诇讗讜 讬讜专砖讬诐 诪诪砖 拽讗诪专 讜讬砖 讘专讬专讛 讗诇讗 讻注讬谉 讬讜专砖讬谉 拽讗诪专, 诇驻讬 砖讚注转谉 讘砖注转 讞诇讜拽讛, 讜讻讚讬 诇讞诇拽 讘讬谉 诇拽讜讞讜转 讚拽讗诪专 砖诪讜讗诇, 诇诪讗讬 讚住讘讬专讗 诇讬讛 诇专讘 拽讗 谞住讬讘 诇讬讛 讛讗讬 诇讬砖谞讗, 讜讻讚诪讜讻讞 讘驻专拽 讛诪讜讻专 讗转 讛讘讬转 [讘讘讗 讘转专讗 住讛, 讗] 讙讘讬 诪讜讻专 讘注讬谉 讬驻讛 诪讜讻专, 讜讛讛讬讗 讚转诪讜专讛 诇讗讜 讗诇讬讘讗 讚讛诇讻转讗 驻专讬讱, 讗诇讗 讘讚专讱 讘砖诇诪讗 诇诪讗谉 讚讗诪专 讗讬谉 讘专讬专讛 讗诇讗 诇诪讗谉 讚讗诪专 讬砖 讘专讬专讛 诪讗讬 讗讬讻讗 诇诪讬诪专 讗转诪专, 讜讛专讘讛 讘转诇诪讜讚 讻讬讜爪讗 讘讛, 讚驻专讬讱 讗诇讬讘讗 讚诇讗 讻讛诇讻转讗, 讻讛讛讬讗 讚专讬砖 驻专拽 讛讗砖讛 砖谞转讗专诪诇讛 [讻转讜讘讜转 讟讝, 讗] 诇讬诪讗 专讜讘 谞砖讬诐 讘转讜诇讜转 谞讬砖讗讜转, 讜讗祝 注诇 讙讘 讚拽讬讬诪讗 诇谉 讚讗讬谉 讛讜诇讻讬谉 讘诪诪讜谉 讗讞专 讛专讜讘, 讜诪讻诇 诪拽讜诐 讛讻讗 讜讚讗讬 诪砖讜诐 讚讬砖 讘专讬专讛 讛讜讗, 讜讻住讜讙讬讗 讚驻专拽 砖讜专 砖谞讙讞 讗转 讛驻专讛 (讘讘讗 拽诪讗 谞讗, 讘) 讜讗驻讬诇讜 讛讻讬 诇讗 讚讞讬谞谉 诇讛 诪讛诇讻转讗, 诪讚讗讬驻住拽讗 讛讻讗 讛诇讻转讗 讻讜转讬讛 讘讛讚讬讗, 讗诇讗 讚讛讛讬讗 讘专讬专讛 诇讗讜 讘专讬专讛 讻讘专讬专讛 讚注诇诪讗, 讚谞讬诪讗 讛砖转讗 诇讗 讗讬讘专讬专讗 讜诇诪讞专 讗讬讘专讬专讗 讻诇讜诪专 讗讬讙诇讗讬 诪诇转讗 诇诪驻专注 讚砖诇 讝讛 讛讬讛, 讜转讚注 诇讱 讚讛讻讬 讗诪专讬谞谉 讗讬讙诇讬 诪讬诇转讗 讚讛讗讬 诇讚谞驻砖讬讛 拽讗 讗讝讬诇 讜讛讗讬 诇讚谞驻砖讬讛 拽讗 讗讝讬诇, 讜诪注讬拽专讗 讚讬诇讬讛 讛讜讗, 讚讛讗 砖谞讬讛诐 讗住讜专讬谉 诇讛注诪讬讚 专讬讞讬诐 讜转谞讜专 讜讘讻诇 讚讘专 砖讛砖讜转驻讬谉 讬讻讜诇讬谉 诇注讻讘 讝讛 注诇 讝讛, 讜注讜讚 砖讛专讬 讘诪拽讜诐 砖讚讜专讱 讝讛 注讻砖讬讜 讬讚专讜讱 讞讘专讜 诇讗讞专 砖注讛, 讗诇讗 驻讬专讜砖讛 讚讛讗讬 砖诪注转讗 讛讻讬谉 讛讜讗, 讜讻诪讜 砖讻转讘 诪讜专讬 讛专讘 讝"诇 诪驻讬 专讘讜 讛专讘 专' 砖诇诪讛 讘专 讗讘专讛诐 讝"诇, 讘砖讬砖 讘讛 讚讬谉 讞诇讜拽讛 讗住讜专, 讚讻讬讜谉 讚讗讬讻讗 讻驻讬讬转 讞诇讜拽讛 诪讛谞讬 诇讬讛 讛诇讛 讻砖讗讬谞讜 讻讜驻讛讜 诇讞诇讜拽 讜诪谞讬讞讜 诇讛砖转诪砖 讘讻诇 讛讞爪专, 讜讗驻讬诇讜 专讘讬 讗诇讬注讝专 讘谉 讬注拽讘 诪讜讚讛 讘讛, 讗讘诇 讘砖讗讬谉 讘讛 讚讬谉 讞诇讜拽讛 砖专讬, 讚讻讬讜谉 讚注诇 讻专讞讜 砖诇 讞讘专讜 拽谞讜讬 诇讜 讛讞爪专 诇注讜诇诐 诇讬讻谞住 讘讻讜诇讜, 讗讬谉 讻讞 讘讬讚讜 诇讗讜住专讜 注诇讬讜, 讚讛讜讬 讻讗讜住专 注诇 讞讘专讜 讗转 砖诇讜, 讜讛讬讬谞讜 讬砖 讘专讬专讛 讚拽讗诪专 讚讻诇 注讬讚谞讗 讚注讬讬诇 讘讞爪专 专讜讗讬谉 讻讗讬诇讜 诪拽讜诐 讚专讬住转 专讙诇讬 拽谞讜讬 诇讜 诇讘讚讜, 讚注诇 转谞讗讬 讝讛 谞拽谞讬转 诇讛诐 讛讞爪专 诪转讞诇讛, 讻讬讜谉 砖讗讬谉 讞讘专讜 讬讻讜诇 诇讻讜驻讜 诇讞诇拽 讜讘专讬专讛 讝讜 诪注讬拽专讗 拽谞讬讬讛 讛讬讗 讚讛讜讬 讻诪讗谉 讚讝讻讜 讘讛 诇讛讬讜转 拽谞讬讛 诇讻诇 讗讞讚 讘驻谞讬 注爪诪讜, 讘砖注讛 砖转讚专讜讱 讘讛 讻祝 专讙诇讜 讻砖讬注讜专 讚专讬住转讜, 讜诇讗 讗砖讻讞谉 讘砖讜诐 讚讜讻转讗 砖讬讚诪讛 讛转诇诪讜讚 诇讘专讬专讛 讝讜 砖讗专 讘专讬专讜转, 讗诇讗 讛讛讬讗 讚砖讜专 砖谞讙讞 讜讛讬讗 讻讬讜爪讗 讘讛, 砖讛讘讜专 拽谞讜讬 讻讜诇讜 诇讛砖转诪砖 讘讜 讘砖注讛 砖诪砖转诪砖 注讚 讻讗谉 讜讻谉 谞诪讬 讻转讘 讻转讘 讛专诪讘"谉 讘驻住拽讬 讛诇讻讜转 砖讜, 讜诪注转讛 拽讬讬诪讗 诇谉 谞诪讬 讘讛讛讜讗 讚讘讜专 砖诇 砖谞讬 砖讜转驻讬谉 讚驻专拽 砖讜专 砖谞讙讞 讻专讘讬 讗诇讬注讝专 讘谉 讬注拽讘, 讚讛讗 讗讝诇讬 诇讟注诪讬讬讛讜 讘驻诇讜讙转讗 讚讛讻讗, 讜专"讞 讝"诇 驻住拽 砖诐 讻专讘谞谉 讜讗讬谞讜 诪讞讜讜专. 讜谞专讗讛 诇讬 讚讘讞爪专 砖讬砖 讘讛 讚讬谉 讞诇讜拽讛 诇注讜诇诐 讗住讜专讬谉 讘讛, 讜讗驻讬诇讜 诇讞诇讜拽 讗讜转讜 讗住讜专, 讻讬讜谉 砖谞讚专讜 讛谞讗讛 讝讛 诪讝讛, 讗讬谉 诇讛诐 转拽谞讛 讗驻讬诇讜 讘讞诇讜拽讛, 注讚 砖转爪讗 诪专砖讜转诐 讗讜 诪专砖讜转 讗讞讚 诪讛诐, 讜讻讚转谞谉 诪讻专谉 诇讗讞专 讗讜 诪转 讛专讬 讝讛 诪讜转专, 讜诪谞讗 讗诪讬谞讗 诇讛 砖讛诐 讗住讜专讬谉 诇讞诇讜拽, 讚转谞谉 讘驻专拽 讗专讘注讛 谞讚专讬诐 [诇注讬诇 (谞讚专讬诐 诇讗, 讗)] (砖讗谞讬) [砖讗讬谞讬] 谞讛谞讛 诇讬砖专讗诇 诇讜拽讞 讘讬转专 讜诪讜讻专 讘驻讞讜转, 砖讗讬谉 讬砖专讗诇 谞讛谞讬谉 诇讬 诇讜拽讞 讘驻讞讜转 讜诪讜讻专 讘讬讜转专, 砖讗讬谞讬 谞讛谞讛 诇讛诐 讜讛诐 诇讬 讬讛谞讛 诇讗讜诪讜转, 驻讬专讜砖 砖讗讬 讗驻砖专 诇拽谞讜转 诪讬砖专讗诇 讜诇诪讻讜专 诇讛诐 讘砖讜诐 爪讚 砖讛讗讞讚 诪讛诐 谞讛谞讛 注诇 讻诇 驻谞讬诐, 讜讗驻讬诇讜 讘讝讘讬谞讗 诪爪讬注转讗, 讜讛讻讬 谞诪讬 拽讬讬诪讗 诇谉 讚讘注诇诪讗 讗讬谉 讘专讬专讛 讜讻砖讛诐 讞讜诇拽讬谉 诇拽讜讞讜转 讛谉, 讜讻讚砖诪讜讗诇 讚讗诪专 讛讗讞讬谉 砖讞诇拽讜 诇拽讜讞讜转 讛谉 [讘讘讗 拽诪讗 讟, 讗], 讜讛诇讻讱 讻讬讜谉 砖谞讚专讜 讛谞讗讛 讝讛 诪讝讛 讗住讜专讬谉 讛诐 诇拽谞讜转 讝讛 诪讝讛. 讜讗诐 转讗诪专 讛谞讬 诪讬诇讬 诇拽谞讜转 驻讬专讜转 讘诪注讜转 讜讻讬讜爪讗 讘讝讛, 诇驻讬 砖讗驻讬诇讜 讝讘讬谞讗 诪爪讬注转讗 讝讛 讜讝讛 谞讛谞讛, 砖讝讛 爪专讬讱 诇驻讬专讜转 讜讝讛 爪专讬讱 诇诪注讜转, 讻诇讜诪专 砖讻诇 讗讞讚 爪专讬讱 讞诇讜驻讬 讗讜转讜 讛诪讬谉 砖诇讜, 讗讘诇 讘诪讻专 讻讝讛 砖讗讬谞讜 讗诇讗 讻注讬谉 讞诇讜拽讛 讜讘讬专讜专 讞诇拽讬诐 讘诇讘讚, 诪讛 讛谞讗讛 讬砖 诇讝讛 诪砖诇 讞讘专讜, 讛讗 讗讬谞讜 谞讜讟诇 讗诇讗 讗转 砖诇讜 讜诪诪讬谉 砖讛讜讗 谞讜转谉 讛讜讗 谞讜讟诇. 诇讬转讗, 讚诪讻诇 诪拽讜诐 谞讛讬讛 讛讜讗 讻砖诇讜拽讞 讻诇 讞诇拽讜 诇讘讬转讜 讜砖讗讬谉 讗讞专 诪砖转诪砖 注诪讜 讘讞诇拽讜, 讜讗诐 讛讚讬专 讛讗讞讚 讗转 讞讘专讜 诪谞讻住讬诐 讗诇讜 砖砖谞讬讛诐 砖讜转驻讬谉 讘讛诐, 讗讬谉 诇讛诐 转拽谞讛 讗驻讬诇讜 讘诪讻讬专讛 讗诇讗 讻砖谞砖讗诇 注诇 谞讚专讜. 转讜住驻转讗 讻讗谉 驻专拽 讘' 讛诇讻讛 讬']: 讻砖诐 砖砖谞讬讛诐 讗住讜专讬谉 诇讚讜专 讘讞爪专 讻讱 砖谞讬讛诐 讗住讜专讬谉 诇讚讜专 讘诪讘讜讬, 讻砖诐 砖砖谞讬讛诐 讗住讜专讬谉 诇讙讚诇 转专谞讙讜诇讬谉 讻讱 砖谞讬讛诐 讗住讜专讬诐 诇讙讚诇 讘讛诪讛 讚拽讛 [砖诐 讛诇讻讛 讬"讗]. 讛讬讛 讗讞讚 诪讛诐 专讙讬诇 诇讛讚讬专 讗讞专讬诐 讛谞讬讬转 讞诇拽讜, 讻讜驻讬谉 讗转 讛专讙讬诇 诇诪讻讜专 讗转 讞诇拽讜, 专讞讘讛 砖讚专讱 专讘讬诐 诪驻住讬拽转讛 讛专讬 讛讜讗 砖诇 注讜诇讬 讘讘诇, 讜砖讗讬谉 讚专讱 讛专讘讬诐 诪驻住讬拽转讛 讛专讬 讛讜讗 砖诇 讗谞砖讬 讗讜转讛 讛注讬专 [砖诐 讛诇讻讛 讬"讘]. 讛诪讜讚专 讛谞讗讛 诪讘谞讬 注讬专讜 讜讘讗 讗讞专 讜讬砖讘 砖诐 砖诇砖讬诐 讬讜诐 诪讜转专 讘讜, 诪讬讜砖讘讬 注讬专讜 讜讘讗 讗讞讚 讜讬砖讘 砖诐 砖诇砖讬诐 讬讜诐 讗住讜专 讘讜, 注讚 讻讗谉 讘转讜住驻转讗.
讜诪讗讬诪转讬 拽专讬谞谉 诇讬讛 谞讚专谉, 诪住转讘专讗 诪讻讬 谞讚专 讜讞讝专 讜谞讚专, 讜讻谉 讛讬讗 讘讬专讜砖诇诪讬 [讻讗谉 驻专拽 讞诪讬砖讬 讛诇讻讛 讛'] 讚讙专住讬谞谉 讛转诐, 转谞讗 专讘讬 讞讬讬讗 讗诐 讛讬讛 谞讚专谉 讻讜驻讬谉 (讘讜) [讚讜 鈥� 诇驻讬 讛讬专讜砖诇诪讬] 讗诪专 诇讬讛 讗转讬转 拽讚诪讗讛 讜注讘讚讬转 诇讛 讛讻讬谉 转谞讬讬谞讗 讜注讘讚讬转 诇讛 讛讻讬谉, 诪讻谉 讜诇讛诇谉 讗讜 砖专讬 谞讚专讱 讗讜 讝讘讬谉 讞诇拽讱.


 诪转谞讬': 讛诪讜讚专 讛谞讗讛 诪讞讘专讜 讜讬砖 诇讜 诪专讞抓 讜讘讬转 讛讘讚 诪讜砖讻专讬谉 讘注讬专. 驻讬专讜砖 诇讗讜 讚讜拽讗, 讚讛讜讗 讛讚讬谉 诇讘讬转 讜砖讚讛 讗诐 讬砖 诇讜 讘讛诐 转驻讬住转 讬讚 讗住讜专 讜讗诐 诇讗讜 诪讜转专, 讜诪住转讘专讗 诇讬 讻砖讛讬讜 诪讜砖讻专讬谉 讻讘专 讛讬讗 砖讛讜讗 诪转专, 讗讘诇 讗诐 讛讬讛 诪讚讜专 诪讞讘专讜 讜讗住专 讘讘讬转 讛诪专讞抓 讝讛, 讗祝 注诇 驻讬 砖诇讗讞专 诪讻谉 讛砖讻讬专谉 讗住讜专, 讚诇讗 讚诪讬 砖讻讬专讜转 诇诪讻专 讚诪讻专 讻讬谉 砖诪讻专讜 诇讞诇讜讟讬谉 讜讗讬谉 诇讜 讻诇讜诐 讘讙讜驻讜 砖诇 拽专拽注, 砖讜讘 诇讗 诪讬拽专讬 注诇 砖诪讜 讜讗讬谞讜 讘讬转讜 讜诇驻讬讻讱 诪讜转专, 讜讻讚转谞谉 讘住诪讜讱 讘讬转讱 砖讗谞讬 谞讻谞住 砖讚讱 砖讗谞讬 诇讜拽讞 诪转 讗讜 砖诪讻专谉 讛专讬 讝讛 诪讜转专, 讗讘诇 讝讛 讗祝 注诇 驻讬 砖讛砖讻讬专谉 注讚讬讬谉 诇讗 讬爪讗讜 诪专砖讜转讜 讜注讚讬讬谉 注诇 砖诪讜 讛诐 谞拽专讗讬诐, 讜讛讗讬住讜专 砖讞诇 注诇讬讛诐 讗讬谞讜 诪住转诇拽 注诇 讬讚讬 砖讻讬专讜转, 讗讘诇 讘砖讛砖讻讬专谉 转讞诇讛 讜讗讞专 讻讱 讗讜住专谉 讗讬谉 讛讗讬住讜专 转讜驻住 讘讛诐, 讚讻讬讜谉 砖讗讬谉 诇讜 讘讛诐 转驻讬住转 讬讚 讜驻讬专讜转讬讛谉 诇讗讞专 讗讬谉 讬讜专讚讬谉 诇讬讚讬 讗讬住讜专. 讜转讚注 诇讱 砖讗讬谉 诇诇诪讜讚 诪诪讻讬专讛 诇讛拽诇 讘砖讻讬专讜转, 砖讛专讬 讛砖讻讬专讜转 拽诇 诪谉 讛诪讻讬专讛 讜拽诇 讗驻讬诇讜 诪砖注讘讜讚 注讜诇诪讬, 讚讛讗 讘讞爪专 砖讗讬谉 讘讛 讚讬谉 讞诇讜拽讛 诪驻谞讬 砖讛讜讗 诪砖注讜讘讚 诇讞讘专讜 诇讚专讬住转 专讙诇讜 讜讗讬谞讜 讬讻讜诇 诇住诇拽讜 诪讗讜转讜 砖注讘讜讚 讗诇讗 诪专爪讜谞讜, 讻诇讜诪专 砖讗讬谉 讬讻讜诇 诇讻讜驻讜 诇讞诇讜拽 注诪讜 讛专讬 讝讛 讗讬谞讜 讬讻讜诇 诇讗住讜专 讞诇拽讜 讗驻讬诇讜 注诇 讗讞讚 诪谉 讛砖讜拽, 讜讻讚转谞谉 讗讜诪专 诇讜 诇讗 诇转讜讱 砖诇讱 讗谞讬 谞讻谞住 讗诇讗 诇转讜讱 砖诇 讞讘讬专讱, 讜讗祝 注诇 驻讬 砖讬砖 诇诪讚讬专 转驻讬住转 讬讚 讘讻诇 讛讞爪专, 讜讗讬诇讜 讘诪砖讻讬专 砖谞讬谞讜 砖讗诐 讬砖 诇讜 讘讛诐 转驻讬住转 讬讚 讛专讬 讝讛 讗住讜专, 讗诇诪讗 讗讬讜 砖注讘讜讚 注讜诇诪讬 讞诪讬专 讟驻讬 诪砖讻讬专讜转, 讜讻诇 砖讻谉 诪讻讬专讛, 讜讻讬讜谉 砖讻谉 讗讬谉 诇诪讚讬谉 拽诇 诪讞诪讜专, 讜讛讬讬谞讜 讚拽转谞讬 谞诪讬 讜讛讬讛 诇讜 诪专讞抓 讜讘讬转 讛讘讚 诪讜砖讻专讬谉, 讚诪砖诪注 砖讛讬讜 讻讘专 讜诇讗 拽转谞讬 诇讛砖讻讬专, 讗诇讗 砖讘讝讛 讬砖 诇讚讞讜转 讚讚诇诪讗 诪砖讜谉诐 专讬砖讗 谞拽讟讬 诇讛, 讚讗诐 讬砖 诇讜 讘讛诐 转驻讬住 讬讚 讗住讜专, 诇讗砖诪讜注讬谞谉 讚讗祝 注诇 讬 砖讛讬讜 诪讜砖讻专讬谉 讻讘专 讗诐 讬砖 诇讜 讘讛谉 转讬住转 讬讚 讗住讜专, 讜诪讻诇 诪拽讜诐 诇讗 诪住转讘专讗 讛讻讬谉 讚讛砖讻讬专 诇讘住讜祝 注讚讬祝 诇讗砖诪讜注讬谞谉 讚讻讞讗 讚讛转讬专讗 注讚讬祝, 诇讗砖诪讜注讬谞谉 讘砖讗讬谉 诇讜 转驻讬住转 讬讚 诪讜转专, 讗祝 注诇 讬 砖讛砖讻讬专谉 诇讗讞专 砖讬专讚 诇讛诐 讗讬住讜专 拽讜谞诐, 讜注讜讚 诪讚拽转谞讬 讘住诪讜讱 诇讘讬转讱 砖讗谞讬 谞讻谞住 讜诪转 讗讜 砖诪讻专谉 诇讗讞专 讛专讬 讝讛 诪讜转专, 讜讗诐 讗讬转讗 诇讬转谞讬 讛砖讻讬专谉 讜讻诇 砖讻谉 诪讻专谉, 讗诇讗 讜讚讗讬 砖讻讬专转 讚诇讘住讜祝 讗讬谞讜 诪讜讬讗 诪讬讚讬 讗讬住讜专 砖讻讘专 讬专讚 诇谞讻住讬讜, 讜讻诇 砖讻谉 讻砖讛砖讻讬专谉 诇诪讜讚专 讘注爪诪讜, 讚讛讗 讗驻讬诇讜 诪讻专谉 诇讜 讗住讜专, 讻讚讘注讬谞谉 诇诪讬讻转讘 讘住讬讬注转讗 讚砖诪讬讗. 讗讘诇 讛讗 拽讗 诪讬讘注讬讗 诇讬 讗诐 讛讚讬专 讗转 讛砖讜讻专 讘注爪诪讜 诇讗讞专 砖讛砖讻讬专谉 诇讜, 讜讛讬讛 诇讜 讘讛诐 转驻讬住转 讬讚 讗诐 讛讜讗 讗住讜专 讗诐 诇讗讜, 诪讬 (砖谞讬) [砖讗谞讜] 砖讜讻专 诪讗讞讚 诪谉 讛砖讜拽, 讜诪爪讬 诇诪讬诪专 诇讬讛 诇转讜讱 砖诇讬 讗谞讬 谞讻谞住, 讗讜 讚诇诪讗 诇讗 砖谞讗 [讜谞专讗讛 诇讻讗讜专讛 讚诇讗 砖谞讗, 砖讜讻专 诇讗 砖谞讗 鈥� 诇驻讬 讛砖讬"诪], 讗讞专 砖讬砖 诇讜 诇诪砖讻讬专 讘讛诐 转驻讬住转 讬讚 讗住讜专, 讚讛讗 讙讘讬 砖讜转驻讬谉 讻诇 砖讛讜讗 讬讻讜诇 诇讬讻谞住 讘讬爪专 讬讻讜诇 诇讜诪专 诇转讜讱 砖诇讬 讗谞讬 谞讻谞住, 讗祝 讗讞专 诪谉 讛砖讜拽 讬讻讜诇 诇讜诪专 诇讗 诇转讜讱 砖诇讱 讗谞讬 谞讻谞住 讗诇讗 诇转讱 砖诇 讞讘专讱 讗谞讬 谞讻谞住, 讜讻讬讜谉 砖讻谉 讛讜讗讬诇 讜讗讞讚 诪谉 讛砖讜拽 讗讬谞讜 讬讻讜诇 诇讬讻谞住 讘讛诐 讻讬砖 诇讜 转讬住转 讬讚, 讜讗讬谞讜 讬讻讜诇 诇讜诪专 诇转讜讱 砖诇 砖讜讻专 讗谞讬 谞讻谞住, 讗祝 讛砖讜讻专 讘注爪诪讜 讗住讜专, 讜注讜讚 讚讗诐 讗转讗 讚讛砖讜讻专 诪讜转专 讗驻讬诇讜 讘讬砖 诇讜 讘讛诐 转驻讬住转 讬讚, 诇讬转谞讬 讜讛讬讜 诇讜 诪专讞抓 讜讘讬转 讛讘讚 诪讜砖讻专讬谉 讘讬讚讜, 讘讬谉 讬砖 诇讜 讘讛诐 转驻讬住转 讬讚 讘讬谉 讗讬谉 诇讜 讘讛诐 诪转专, 讚讻讞讗 讚讛讬转讬专讗 爪专讬讱 诇讗砖诪讜注讬谞谉, 讜诇讬转谞讬 转讜 讛讬讛 讗讞讚 诪谉 讛砖讜拽 诪讜讚专 诪诪谞讜 讛谞讗讛, 讗诐 讬砖 诇讜 讘讛谉 转驻讬住转 讬讚 讗住讜专, 讜讻讚转谞讬讗 诇注讬诇 讘讘讗 讘讗驻讬 谞驻砖讛, 讘讛讬讛 讗讞讚 诪谉 讛砖讜拽 诪讜讚专 诪诪谞讜 讛谞讗讛, 讗祝 注诇 讙讘 讚讞讚 讚讬谞讗 讗讬转 诇讛讜谉谉, 讻诇 砖讻谉 讛讻讗 讚讗砖转谞讬 讚讬谞讗 讘讬谉 砖讜讻专 诇讗讞专, 讜讛诇讻讱 讛诪砖讻讬专 讘讬转 诇讞讘专讜 讘讞爪专讜, 讜讗住专 注诇讬讜 讛谞讬讬转讜 讛砖讜讻专 (诪讜转专) ]讗住讜专] 诇讬讻谞住 讘讞爪专, 砖讛专讬 讬砖 诇诪砖讻讬专 转驻讬住转 讬讚 讘讻诇 讛讞爪专 [讗讘诇 砖讜讻专 砖讗住专 讛谞讬讬转讜 注诇 诪砖讻讬专 讬讻讜诇 诪砖讻讬专 诇讬讻谞住 讘讞爪专 鈥� 诇驻讬 讛砖讬"诪], 砖讬讻讜诇 诇讜诪专 诇讜 诇转讜讱 砖诇讬 讗谞讬 谞讻谞住 讻谉 谞专讗讛 诇讬. 讜讗讬讻讗 诇诪讬讚拽 讗砖诪注转讬谉, 讚讛讻讗 诪砖诪注 砖讗讬谉 讛诪砖讻讬专 讬讻讜诇 诇讗住讜专 注诇 讛砖讜讻专 讘讻诇 讬诪讬 砖讻讬专转讜, 讚讻诇 砖讗讬谉 讘讛诐 转驻讬住转 讬讚 讻拽谞讜讬讛 讛讜讗 诇讜, 讜讗讬诇讜 讘注专讻讬谉 诪砖诪注 讗讬驻讻讗, 讚讗诪专讬谞谉 讛转诐 讘驻专拽 诪砖拽诇讬 注诇讬 [讻讗, 讗] 讛诪砖讻讬专 讘讬转 诇讞讘专讜 讛讜拽讚讬砖讜 讜讛讚专 讘讜 诪注诇讛 砖讻专 诇讛拽讚砖, 驻讬专砖讜 诇讛 讛转诐 讚讛讻讬 拽讗诪专 讛拽讚讬砖讜 诪砖讻讬专 讛砖讜讻专 诪注诇讛 砖讻专 诇讛拽讚砖, 讜讗拽砖讬谞谉 讜讛讚专 讘讜 诪注诇讛 砖讻专 诇讛拽讚砖 讛讬讻讬 讚讬讬专 讘讬讛 讘诪注讬诇讛 拽讗讬. 讗诇诪讗 讬讻讜诇 诇讗讜住专讜 注诇 讛砖讜讻专, 讜转专爪讜 讘转讜住驻讜转 [讻讗谉 讚"讛 讗诐 讬砖 诇讜 转驻讬住转 讬讚 诇诪砖讻讬专 讗住讜专] 讚讛转诐 讘诪拽讚砖 讘驻讬专讜砖 讘转讬诐 讗诇讜, 讜讛讜讗 讛讚讬谉 诇讛讻讗 讻砖讗住专 诇讜 讘讬转 讝讛 讘专讟讬, 讗讘诇 讛讻讗 砖讗谞讬 砖讗住专 诇讜 住转诐, 砖讗讬谉 讚注转讜 注诇 诪讛 砖讻讘专 讛砖讻讬专, 讜诇讗 谞砖讗专 讘讜 砖讜诐 转驻讬住转 讬讚, 讜诇讚讬讚讬 拽砖讬讗 诇讬 诇转讬专讜抓 讝讛, 诪砖讜诐 讚讘砖诇讛讬 驻专拽讬谉 讚诇注讬诇 [谞讚专讬诐 诪讙, 讗-讘] 诇讗 拽诪讛 讛讚讬谉 住讘专讗, 讙讘讬 诪驻拽讬专, 讚讗诪专 专讘讬 讬讜讞谞谉 讻诇 讛诪驻拽讬专 讗讬谉 讚注转讜 注诇 诪讛 砖讛讜驻拽专, 讜讗讜转讘讬谞谉 注诇讬讛 诪讚转谞讬讗 诪拽爪转谉 诇专讗砖讜谉 讜讻讜诇谉 诇砖谞讬 讝讻讛 砖谞讬 诇讛砖转注讘讚 讘讛诐 讻专讗砖讜谉, 讜讗讬转讜转讘, 讗诇诪讗 讚注讜 砖诇 讗讚诐 注诇 讻诇 诪讛 讚讗讬转 诇讛, 讜砖诪讗 谞讞诇拽 讘讬谉 讛讗 诇讛讛讬讗 讚讘讛驻拽专 讜诪转谞转 注讘讚讬诐 砖讗讬谞讜 讻诇讜诐, 诇讗 讬爪讗讜 诪专砖讜转讜 讗祝 讛讜讗 讚注转讜 注诇讬讛诐, 讗讘诇 讛讻讗 讚讜讚讗讬 讬爪讗讜 诇讬专讜转讬讛谉 讗讬谉 讚注转讜 注诇讬讛谉. 讜讬砖 诪讬 砖转讬专抓 讚拽讜谞诪讜转 砖讗谞讬, 讚讗诇诪讜讛 专讘谞谉 诇砖注讘讜讚讬讛 讚砖讜讻专 砖讗讬谉 讬讻讜诇 诇讗住讜专 注诇讬讜 讘拽讜谞诪讜转 讻讬讜谉 砖讗讬谉 诪拽讚讬砖讜 讜讛讜讬 讞讜诇讬谉 诇讻讜诇讬 注诇诪讗 讜讻讚讗诪专 讘驻专拽 讗祝 注诇 驻讬 讗诇讬诪讬 讗诇诪讜讛 专讘谞谉 诇砖注讘讜讚讬讛 讚讘诇注. 讜讻谉 谞诪讬 讘专讬砖 驻专拽 讛诪讚讬专 [砖诐 注, 讗] 讻讬讜谉 讚诪砖讜注讘讚 诇讛 讛讬讻讬 诪爪讬 诪讚讬专 诇讛. 讗讘诇 讛转诐 砖诪拽讚讬砖 诇讙诪专讬 讛讛拽讚砖 转讜驻住 讘讜 讜讗讜住专讜 注诇讬讜., 讜讻谉 讛讜专讛 专讘讬谞讜 转诐 讝"诇 [讻讗谉 讘转讜住驻转 讚"讛 讗诐 讬砖 诇讜 转驻讬住转 讜讻讜'], 讜诪讬讛讜 讗讻转讬 拽讜砖讬讗 讛讗 讚讗诪专讬谞谉 讘驻专拽 讗祝 注诇 驻讬 (讻转讜讘讜转 谞讟, 讘) 讜诇拽诪谉 讘驻专拽 讗诇讜 谞讚专讬诐 砖讛讜讗 诪驻专 [驻"讜, 诪"讟], 讛讗 诇讗 讚诪讬讗 讗诇讗 诇讛讗讜诪专 诇讞讘专讜 砖讚讛 砖诪砖讻谞转讬 诇讱 诇注砖专 砖谞讬诐 诇讻砖讗驻讚谞讛 诪诪讱 转拽讚讜砖 讚拽讚砖讛, 讚讗诇诪讗 拽讜讚诐 砖讬驻专讚谞讛 诇讗 拽讚砖讛, 讜讬砖 诇讜诪专 讛讛讬讗 讚驻专拽 诪砖拽诇讬 注诇讬 [注专讻讬谉 讻讗, 讗] 讘砖诇讗 讛拽讚讬诐 砖讻专讜 诇诪砖讻讬专, 讚讻讬讜谉 讚诇讗 住讙讬讗 砖诇讗 讬转讞讬讬讘 讛砖讜讻专 讘砖讻专 诇讛拽讚砖, 讛诇讻讱 讬砖 诇讛拽讚砖 讬讚 讜讝讻讜转 讘讻诇 讛讘讬转, 讻诪讜 砖讛讬讛 诇诪砖讻讬专, 讜讞诇 讛讛拽讚砖 注诇 讛讘讬转, 讛诇讻讱 讻讬 讚讬讬专 讘讬讛 讘诪注讬诇讛 拽讗讬, 讜讻谉 驻讬专砖讜 讘讬专讜砖诇诪讬 [驻住讞讬诐 驻专拽 专讘讬注讬 讛诇讻讛 讟'] 砖讗诐 拽讚诐 砖讜讻专 讜谞转谉 砖讻专 诪砖讻讬专 诪讜转专. 讜诪讬讛讜 讛讛讬讗 讚驻专拽 讗祝 注诇 驻讬 (讻转讜讘讜转 谞讟, 讘) 讚诇讻砖讗驻讚谞讛, 讚诪砖诪注 讚拽讜讚诐 讚讬讬讛 诇讗拽讚砖讛, 讛谞讬 诪讬诇讬 诪讛 砖讛讜讗 讻谞讙讚 讞讜讘讜, 讗讘诇 诪讛 砖讛讜讗 讬讜转专 诪讻谞讙讚 讛讞讜讘 诪讛砖转讗 拽讚讜砖, 砖讛专讬 讬讻讜诇 讛讜讗 讗驻讬诇讜 诇诪讜讻专讜 诪注转讛, 讜讻讚讗讬转讗 讘驻专拽 讗讬讝讛讜 谞砖讱 [讘讘讗 诪爪讬注讗 注讙, 讘] 讙讘讬 注讜讘讚讗 讚诪专讬 讘专 专讞诇.


讜讻谉 砖讚讱 拽讜谞诐 诇诪讛 砖讗谞讬 诇讜拽讞讜. 讻诇讜诪专 讗诐 讗拽讞谞讜 诪诪讱 诪转 讗讜 砖诪讻专谉 诇讗讞专 诪讜转专, 诪住转讘专讗 诇讬 讚讛讗 讚拽转谞讬 诪讻专谉 诇讗讞专 讚诪砖诪注 讚诪讻专谉 诇讗讞专, 讛讗 诇诪讜讚专 讗住讜专 讗驻讬诇讜 讗讘讬转讱 砖讗谞讬 谞讻谞住 拽讗讬, 讜诇讜诪专 讚讗祝 注诇 讙讘 讚诇讗 讗住专 注诇 注爪讜 讗诇讗 讻谞讬住转 讛讘讬转 讗讘诇 砖讗专 讛讛谞讬讜转 诇讗, 讗驻讬诇讜 讛讻讬 讗诐 诪讻专谉 诇讜 讛专讬 讝讛 讗住讜专 诇讬讻谞住 讘讛诐, 讻讬讜谉 砖诇讗 讛讬讛 讬讚 讗讞专 讘讗诪爪注, 砖诇讗 转讗诪专 讻讬讜谉 砖诇拽讞谉 讝讛 诪诪谞讜 拽讜讚诐 砖谞讻谞住 砖诐, 讜讻砖讛讜讗 谞讻谞住 注讻砖讬讜 诇讗 诇讘讬转 讞讘专讜 讛讜讗 谞讻谞住 讗诇讗 诇讘讬转讜 砖诇 注爪诪讜, 讚讻诇 砖讛讜讗 讗讜诪专 讘讬转讱 砖讗谞讬 谞讻谞住 讛讻讬 拽讗诪专, 讻诇 砖诇讗 讗讜讻诇 诇讬讻谞住 讘讛 讗诇讗 诪讞诪转讱 讬讛讗 讗住讜专 注诇讬 讘拽讜谞诐, 讜讛讜讛 诇讬讛 讻讻讻专讬 注诇讬讱, 讚讗住讬拽谞讗 诇注讬诇 讘专讬砖 驻专拽 讗讬谉 讘讬谉 讛诪讚讜专 讛谞讬讬讛, [谞讚专讬诐 诇讛,讘 ] 讚讗驻讬诇讜 谞转谞讜 诇讜 讘诪转谞讛 讛专讬 讝讛 讗住讜专, 讜讗祝 注诇 讙讘 讚拽讜讚诐 砖讬讛谞讛 诪诪谞讜 讻讘专 讘讗 诇讬讚讜, 讜讻砖讛讜讗 谞讛谞讛 诪讻讻专讜 砖诇 注爪诪讜 讛讜讗 谞讛谞讛, 讜讻讚诪驻专砖 讟注诪讗 讛转诐 讚注诇讬讱 讗诪专 诇讬讛, 讚讗祝 注诇 讙讘 讚诪砖注转 谞转讬谞讛 讜讗讬诇讱 诇讗讜 讻讻专讜 讛讜讗, 讛专讬 拽讗诪专 诇讬讛 讻诇 砖讬讘讗 讻讻专讬 诪诪谞讬 诇讱 讬讛讗 讗住讜专 诇讱, 讜讛讻讗 谞诪讬 诇讗 砖谞讗. 讜转讚注 诇讱 砖讗诐 诇讗 讻谉 讛讻讗 讗诪讗讬 注专讗讘讬谞讛讜 讜转谞讬谞讛讜 诇讘讬转讱 砖讗谞讬 谞讻谞住 讜砖讚讱 砖讗谞讬 诇讜拽讞 讚讝讛 诪讜转专 讗驻讬诇讜 讘砖诪讻专谉 诇讜 讜砖讚讱 讛讜讗 讗住讜专 注讚 砖转讛讗 讬讚 讗讞专 讘讗诪爪注, 讜讻讬讜谉 砖讻谉 讛讛讬讗 讚讻讻专讬 注诇讬讱 诇讗讜 讚讜拽讗 谞转谞讛 诇讜 讘诪转谞讛, 讗诇讗 讛讜讗 讛讚讬谉 诇砖诪讻专讛 诇讜, 讜讻诪讜 砖讻转讘转讬 讙诐 砖谞诐 讘诪拽讜诪讛, 讗讞专 讻讱 诪爪讗转讬 讘诪讙讬诇转 住转专讬诐 诇诪讜专讬 讛专讘 专讘讬谞讜 讬讜谞讛 讝"诇 讻讚讘专讬. (讛讗讜诪专) [砖讛讗讜诪专 鈥� 诇驻讬 讛砖讬"诪] 诇讞讘专讜 驻讬专讜转讬 注诇讬讱, 讗讜 讗讻讬诇转 驻讬专讜转 注诇讬讱, 讗住讜专讬谉 注诇讬讜 讗祝 讘诇拽讬讞讛 [讘讬转专 鈥� 诇驻讬 讛砖讬"诪].


讘讬转 讝讛 砖讗谞讬 谞讻谞住 讻讜' 诪转 讗讜 砖诪讻专谉 诇讗讞专 讗住讜专. 讬专讜砖诇诪讬 [讻讗谉 驻专拽 讞诪讬砖讬 讛诇讻讛 讙']: 讘讬转讱 讝讛 诪讛 讗转 转讜驻住讜 诪砖讜诐 讘讬转讱 讗讜 讘讬转 讗诇诪谞讜转 诇讘转讜 讜谞驻诇 讛讬讜专砖讬诐 讞讬讬讘讬诐 诇讘谞讜转讜, 讘讬转 讝讛 谞驻诇 讗讬谉 讛讬讜专砖讬诐 讞讬讬讘讬诐 诇讘谞讜转讜. 注讚 讻讗谉.





专讬讟讘"讗

讗诪专 专讘 讛讜谞讗 讛诇讻讛 讻专' 讗诇讬注讝专 讘谉 讬注拽讘. 驻讬' 讚砖专讬 讘讚讘专 砖讗讬谉 讘讜 讚讬谉 讞诇讜拽讛 讜讻谉 讗诪专 专' 讗诇注讝专 讛诇讻讛 讻专' 讗诇讬注讝专 讘谉 讬注拽讘:



讻转讘 专讘讬谞讜 讝"诇 讛讚讬谉 讛讜讗 诪住拽谞讗 讚砖诪注转讗 讜拽讬"诇 讻讜讜转讬讛 讜讗注"讙 讚讗砖讻讞谉 诇讬讛 诇专讘讬谞讗 讚讛讜讗 讘转专讗 讘驻' 砖讜专 砖谞讙讞 讗转 讛驻专讛 [讚祝 谞讗:] 讚讗讜拽讬 驻诇讜讙转讬讬讛讜 讚专' 讗诇讬注讝专 讜专讘谞谉 讘讬砖 讘专讬专讛 讜讗讬谉 讘专讬专讛 讚专' 讗诇讬注讝专 住讘专 讬砖 讘专讬专讛 讜专讘谞谉 住讘专讬 讗讬谉 讘专讬专讛 讜拽讬讬诪讗 诇谉 讘注诇诪讗 讚讘讚讗讜专讬讬转讗 讗讬谉 讘专讬专讛 驻讬' 讻讚讗讬' 讘住讜祝 驻专拽 诪砖讬诇讬谉 [讚祝 诇讞.] 讜谞讚专讬诐 诪讬诇转讗 讚讗讜专讬讬转讗 讛讜讗 讗驻讬诇讜 讛讻讬 诇讗 讚讞讬' 诪住拽谞讗 讚砖诪注转讬谉 讚驻住拽 讜讛诇讻讛 讻专' 讗诇讬注讝专 讘谉 讬注拽讘 诪讚诇讗 讗砖讻讞谉 讚讗驻诇讬讙讜 注诇讬讛 讗诪讜专讗讬 讘诪讬讚讬 讜诇讗 讚诪讬讗 讛讱 讘专讬专讛 诇讘专讬专讛 讚讗转诪专讗 讘注诇诪讗 讘砖讗专 讚讜讻转讬 讚讘专讬专讛 讘注诇诪讗 讛讬讬谞讜 诪讬诇转讗 讚诇讗 诪讬讘专专讗 讛砖转讗 讚讻讬 诪讬讘专专讗 讘转专 讛讻讬 转诇讬谞谉 诪诇转讗 讚讻谉 讛讜讛 诇诪驻专注 讻讙讜谉 讗讞讬谉 砖讞诇拽讜 砖谞讬 讘转讬诐 讗讜 砖转讬 砖讚讜转 讝讛 谞讟诇 讗讞讚 诪讛诐 讜讝讛 谞讟诇 讛讗讞专 讚讗诪专讬谞谉 讛讜讘专专 讛讚讘专 砖讝讛 谞驻诇 诇讝讛 诪转讞诇讛 讜讝讛 诇讝讛 讜诇讗讜 诇拽讜讞讜转 讛诐 讝讛 诪讝讛 讗讘诇 讛讻讗 诇讗讜 诪讬讚讬 讚诇讗讜 诪讬转讘专讬专 讛讗讬讚谞讗 讜诪讬转讘专讬专 诇诪讞专 讛讜讗 讚转讬诪讗 讗讬讘专讬专讗 诪讬诇转讗 诇诪驻专注 讚讻讚讛讛砖转讗 讛讜讛 诪注讬拽专讗 砖讛专讬 讻诇 讗' 诪讛诐 诪砖转诪砖 讘讻讜诇讛 讜讗讬 讗驻砖专 诇讛转讘专专 诇注讜诇诐 砖讬讛讗 讻讜诇讛 砖诇讜 讜注讜讚 讚讛讗 讗讻转讬 诇讗 驻诇讙讜讛 讜诪砖讜转驻转 讛讬讗 讘讬谞讬讛诐 讜诇讗 讛讜讘专专 讘讛 讻诇讜诐 讗诇讗 讛"讝 讗讞讚 诪谉 讛诪拽讜诪讜转 砖讘转诇诪讜讚 砖讬砖 诇砖讜谉 讗讞讚 讘砖谞讬 诪拽讜诪讜转 讜注谞讬谞诐 诪转讞诇祝 讜驻讬' 讘专讬专讛 讚讛讻讗 诇讜诪专 砖讻诇 讗讜"讗 诪讚讬谉 讝讻讜转讜 诪砖转诪砖 讘讻诇 讛讞爪专 讜诇讗 讞砖讘讬谞谉 诇讬讛 诪砖转诪砖 讘讞诇拽 讞讘讬专讜 讻诇诇 讜讘讻讬 讛讗讬 讙讜讜谞讗 讗讬转诪专 讘讙诪' 讛转诐 讘诪转谞讬转讗 讚讛讬讛 诪诪诇讗 诪讬诐 诪谉 讛讘讜专 讻讚讗讬转讗 讛转诐 转讚注 讚讛讗 诪讘注讬 讘注讜 诇讛 讛讻讗 讘讛讚讬专讜 讚诇诪讗 讗驻讬诇讜 专讘谞谉 诪讜讚讜 诇讬讛 诇专"讗 讚诪砖讜诐 讚讻讗谞讜住讬谉 讚诪讜 讜诇讗讜 讻诇 讻诪讬谞讬讛 讚讗住专 谞讻住讬 讞讘讬专讜 注诇 讞讘讬专讜 驻讬' 讚讗诇诪讗 诪讟注诪讗 讚讻诇 讛讞爪专 讛讜讜 谞讻住讬 讞讘讬专讜 讗转讬 注诇讛 诇诪讬诪专讗 讚讻讬讜谉 讚谞讻住讬 讞讘讬专讜 讛讜讗 诇讗 讻诇 讛讬诪谞讜 诇讗住专讛 注诇讬讜:



讜讗讬爪讟专讬讻讬谞谉 诇讘专讜专讬 诪讬诇转讗 讜讻讜' 注讚 讗诇讗 讚讗讬讻讗 诪专讘谞谉 讚诪讝讻讬 砖讟专讗 诇讘讬 转专讬 讚拽讗 驻住拽 讛诇讻讛 讻专讗讘"讬 讜驻住拽 谞诪讬 讻诪转谞讬' 讚拽转谞讬 讜讗住讜专讬谉 讘讚讘专讬诐 砖诇 讗讜转讛 讛注讬专. 讜讛讗 讙诪专讗 讗诪专 讘讛讚讬讗 诇注讬诇 讚讘讬转 讛讻谞住转 (讘) 讘讞爪专讜 砖讗讬谉 讘讛 讚讬谉 讞诇讜拽讛 讚诪讬 讚砖专讬 专"讗 诇讬讻谞住 讜诇讛砖转诪砖 砖诐 讜讛"讛 谞诪讬 讚砖专讜 诇讛讜 讘讘讬转 讛讻谞住转 讜讘讻诇 讚讘专 砖讛讜讗 砖诇 讗讜转讛 讛注讬专 讜诪转谞讬' 讚讗住专 诇拽诪谉 专讘谞谉 讛讬讗 讚诇讬转 讛诇讻转讗 讻讜讜转讬讬讛讜:



诪转谞讬' 讛诪讜讚专 讛谞讗讛 诪讞讘讬专讜 讜讬砖 诇诪讚讬专 诪专讞抓 讜讘讬转 讛讘讚 诪讜砖讻专讬谉 讘注讬专. 驻讬专讜砖 砖讛砖讻讬专谉 拽讜讚诐 讛谞讚专 讛谉 诇诪讜讚专 讛谉 诇讗讞专讬诐:



讗诐 讬砖 诇讜 讘讛谉 转驻讬住转 讬讚. 诇诪讚讬专 讗住讜专 诇诪讜讚专 诇讬讛谞讜转 诪讛谉 讚谞讻住讬 诪讚讬专 讛谉 讜讗诐 讗讬谉 诇诪讚讬专 讘讛谉 转驻讬住转 讬讚 诪讜转专 讛诪讜讚专 诇讬讛谞讜转 讘讛谉 讚谞讻住讬 砖诇 (讙) 诪讜讻专 讞砖讬讘讬:



讙诪' 讛讬讻讬 讚诪讬. 砖讗讬谉 诇讜 讘讛谉 转驻讬住转 讬讚 讚砖专讬:



讚诪拽讘诇 讘讟住拽讗. 驻讬' 砖讛讜讗 讗爪诇 讛诇讛 讘讞讻讬专讜转 讚讘专 讬讚讜注 讘讻诇 砖谞讛 讘讬谉 注讜砖讬诐 驻讬专讜转 讘讬谉 讗讬谞诐 注讜砖讬诐 驻讬专讜转 讜讛讗 拽诪"诇 讚讗注"讙 讚讗讬 诇讗 讬讛讬讘 讞讜讻专 讟住拽讗 诇讗 讗讻讬诇 讗专注讗 讗驻讬诇讜 讛讻讬 讻诪讛 讚讬讛讬讘 讟住拽讗 讗专注讗 讚讞讜讻专 诪讬拽专讬讬讗 讜讗诐 讛讞讻讬专讜 诇讗讞专 讛谞讚专 讛专讬 讛讜讗 讻讗讬诇讜 诪讻专讛 诇讗讞专讬诐 讜讛诪讜讚专 诪讜转专 讘讛诐 讻砖诇讗 讗诪专 谞讻住讬诐 讗诇讜 讻讚诇拽诪谉 讜讗诐 讻讘专 讛讞讻讬专诐 诇讗讞专讬诐 拽讜讚诐 讛谞讚专 诪住转讘专讗 谞诪讬 讚砖专讜 讚讗祝 注诇 讙讘 讚拽讜谞诐 讛讜讗 诪驻拽讬注 诪讬讚讬 砖注讘讜讚 诪砖讻讜谞讗 讗讜 砖讻讬专讜转 诪砖讗"讻 讘讛拽讚砖 讚注诇诪讗 讻讚讗讬' 讘驻' 讗注"驻 [讚祝 谞讟.] 讛"诪 讛讬讻讗 讚讗住专讬谞讛讜 诇讛谞讛讜 谞讻住讬 讘驻讬专讜砖 讚讻讬讜谉 讚拽讜谞诪讜转 拽讚讜砖转 讛讙讜祝 讗讬住讜专讗 讞讬讬诇 讗讙讜驻讗 讜诇讗 讗驻砖专 诇诪诇讜讛 诇诪讙讘讬 诪讬谞讬讬讛讜 讜诇讗 诇讗砖转诪讜砖讬 讘讛讜 讗讘诇 讛讬讻讗 砖讗住专 讛诪讚讬专 谞讻住讬讜 注诇 讞讘讬专讜 讗讬谉 讘讚注转讜 诇讗住讜专 注诇讬讜 诪谉 讛住转诐 讗诇讗 谞讻住讬诐 砖讬砖 诇讜 讘讛诐 转驻讬住转 讬讚 讜讛诐 讘讻诇诇 谞讻住讬诐 砖诇讜 诇讙诪专讬 讛讗 讗讬诇讜 讗住专 诪专讞抓 讜讘讬转 讛讘讚 砖诇讜 注诇 讞讘讬专讜 讘驻讬专讜砖 驻砖讬讟讗 讚讗讬转住专 讘讛讜 讘砖讻讘专 讛讬讜 诪讜讞讻专讬诐 诇诪讜讚专 注爪诪讜 讚讘讬谉 砖谞讚专 讛讜讗 讗讜 砖讛讚讬专讜 讞讘讬专讜 诪谞讻住讬讜 讗讬谉 诪专讞抓 讜讘讬转 讛讘讚 讘讻诇诇讜 诪谉 讛住转诐 讜讻谉 讛讚讬谉 讘砖讻讬专讜转 讘讬转 讗讜 诪砖讻谞转讗 砖讛讬讜 诪讜砖讻专讬诐 讗讜 诪讜砖讻谞讬诐 拽讜讚诐 讛谞讚专 讘讬谉 诇讗讞专讬诐 讘讬谉 诇谞讜讚专 讗讬谞诐 讘讻诇诇 谞讻住讬讜 砖诇 诪讚讬专 诪谉 讛住转诐 讜讗讬谞诐 谞讗住专讬谉 注诇讬讜 讜讗驻讬诇讜 诇讗讞专 讝诪谉 讛砖讻讬专讜转 讜讛诪砖讻讜谞讗 讚讛讗 诇讗 讞诇 谞讚专讗 注诇讬讬讛讜 诪住转诪讗 诪注讬拽专讗 讜讻讬讜谉 讚讻谉 转讜 诇讗 讞讬讬诇 讜讻讗讬诇讜 拽谞讛 讛诪讚讬专 谞讻住讬诐 讚诪讬 讜讻谉 讻转讘讜 诪拽爪转 讞讻诪讬 讛爪专驻转讬诐 讗讘诇 讬砖 诪专讘讜转讬谞讜 讝"诇 砖讻转讘讜 讚讚讜拽讗 讗专注讗 讚讬讛讘讬讛 诇讟住拽讗 讚讻诇 讻诪讛 讚讬讛讬讘 讟住拽讗 讛讜讬 诇诪讗专讬 讟住拽讗 诇注讜诇诐 注讚 住讜祝 讻诇 讛讚讜专讜转 讜诪讜专讬砖讛 讛讞讜讻专 诇讘谞讬讜 讛讜讗 讚诇讗 讛讜讬 讘讻诇诇 谞讻住讬讜 讜诇讗 讞讬讬诇 注诇讬讬讛讜 谞讚专讗 讻讚讗诪专谉 讗讘诇 砖讻讬专讜转 讗讜 诪砖讻讜谞讗 讛专讬 讛讜讗 讘讻诇诇 谞讻住讬 讛讘注诇讬诐 讚诪爪讬 诇诪住专讬谞讛讜 讘拽讜谞诐 讜讘讬谉 砖讛讬讜 诪讜砖讻专讬谉 讗讜 砖讛讬讜 诪诪讜砖讻谞讬诐 诇诪讜讚专 注爪诪讜 讗讜 诇讗讞专讬诐 讛专讬 讛谉 谞讗住专讬谉 注诇讬讜 讘讬谉 砖谞讚专 讛讜讗 讗讜 砖讛讚讬专讜 讞讘讬专讜 诪谞讻住讬讜 讜专讗讜讬 诇讛讞诪讬专 诇诪注砖讛:



诪转谞讬' 讛讗讜诪专 诇讞讘讬专讜 拽讜谞诐 讘讬转讱 砖讗谞讬 谞讻谞住 砖讚讱 砖讗谞讬 讞讜专砖. 驻讬专讜砖 讗诐 讗谞讬 谞讻谞住 讗讜 讗诐 讗谞讬 诇讜拽讞 讗讜转讜:



诪转 讗讜 砖诪讻专讜 讗讜 谞转谞讜 诇讗讞专 诪讜转专. 讚讘讬转讱 讜砖讚讱 诪砖诪注 讻诇 讝诪谉 砖讛诐 砖诇讱 讜讛专讬 讗讬谞诐 砖诇讜 诪讬讛讜 讚讜拽讗 砖诪讻专诐 讗讜 谞转谞诐 诇讗讞专讬诐 讗讘诇 诪讻专诐 讗讜 谞转谞诐 诇诪讜讚专 注爪诪讜 讗住讜专 讻讚讗诪专讬谞谉 诇注讬诇 [讚祝 诇讚:] 讘砖诪注转讗 讚讻讻专讬 注诇讬讱 讗住讜专 讜讚讜拽讗 讗讜 诪讻专讜 讗讜 谞转谞讜 讜讛"讛 讛讞讻讬专讜 讞讻讬专讜转 注讜诇诐 讗讘诇 讛砖讻讬专讜 讗讜 诪砖讻谞讜 讗驻讬诇讜 诇讗讞专讬诐 讗住讜专 讚讗讻转讬 砖诪讜 注诇讬讜 讜讘讬转讜 讜砖讚讛讜 诪讬拽专讬:



讘讬转 讝讛 砖讗谞讬 谞讻谞住 砖讚讛 讝讜 砖讗谞讬 诇讜拽讞 诪转 讗讜 砖诪讻专谉 诇讗讞专讬诐 讗住讜专. 驻讬专讜砖 砖讝讛 讛诇砖讜谉 诪砖诪注 砖讗住专讜 注诇讬讜 诇注讜诇诐 诪诪讬 砖讬讛讗 讜讗驻讬诇讜 讛驻拽讬专讜 砖讗讬谉 诇讜 讘注诇讬诐:



讙诪' 讘注讬 讗讘讬诪讬 拽讜谞诐 讘讬转 讝讛 砖讗转讛 谞讻谞住 讘讜 讜诪转 诪讚讬专 讗讜 砖诪讻专讜 诇讗讞专 诪讛讜. 驻讬' 诪讬 讗诪专讬谞谉 讚讚讜拽讗 讻讬 讗住专 谞讜讚专 注诇讬讛 讘讬转 讝讛 (讗讘诇) 讗讬住讜专 注讜诇诐 讗讘诇 讻砖讗住专讜 讘注诇讬讜 注诇 讗讞专讬诐 讗驻讬诇讜 讘诇砖讜谉 讝讛 讗讬 谞诪讬 诇砖讜谉 讗讞专 诪驻讜专砖 讬讜转专 诇讗 诪讛谞讬 砖讗讬谉 讗讚诐 讗讜住专 谞讻住讬讜 注诇 讞讘讬专讜 诇讻砖讬爪讗讜 诪专砖讜转讜 讗注"驻 砖讗诪专讜 讻谉 讘驻讬专讜砖 讗讜 讚讬诇诪讗 诪爪讬 诇诪讬住专 谞讻住讬讛 诇注讜诇诐 注诇 讞讘讬专讜 讗驻讬诇讜 诇讻砖讬爪讗讜 诪专砖讜转讜 讜讗"讻 讻讬 讗诪专 讘讬转 讝讛 讚诪砖诪注 讗讬住讜专 注讜诇诪讬转 讗注"驻 砖诪转 讗讜 砖诪讻专讜 讛诪讜讚专 讗住讜专 讘讛诐 讜驻砖讟讬谞谉 讚讗讚诐 讗讜住专 注诇 讗讞专讬诐 讚讘专 砖讘专砖讜转讜 诇讻砖讬爪讗讜 诪专砖讜转讜 讘讬谉 砖讗诪专 讻谉 讘驻讬专讜砖 讘讬谉 砖讗诪专 讘讬转 讝讛 讜谞讻住讬诐 讗诇讜 讜讛"讛 诇讘讬转讬 讝讛 讜谞讻住讬 讗诇讜 讗讜 讘讬转讱 讝讛 讜谞讻住讬讱 讗诇讜 讗讬住讜专 注讜诇诐 诪砖诪注 讗讘诇 讗诪专 讘讬转讬 讗讜 谞讻住讬 讚诇讗 诪砖诪注 讗诇讗 讘注讜讚诐 砖诇讜 讻讬 谞驻拽讬 诇讙诪专讬 诪专砖讜转讬讛 诪砖转专讬 诪讜讚专 讘讛谉 讜诇注讜诇诐 讗讬谉 讗讚诐 讗讜住专 注诇 讞讘讬专讜 讚讘专 砖诇讗 讘讗 诇注讜诇诐 讜砖讗讬谞讜 注讻砖讬讜 讘专砖讜转讜 讗讘诇 讗讜住专 讛讜讗 注诇 注爪诪讜 讚讘专 砖诇讗 讘讗 诇注讜诇诐 讜砖讗讬谞讜 讘专砖讜转讜 讗注"讙 讚诪讬讚讬 讚诪讬转住专 诇讬转讗 讘注讜诇诐 讗讬讛讜 讚诪讬转住专 讘讛讜 讛讜讬 讘专砖讜转讜 讚谞驻砖讬讛 诇讗讬转住讜专讬:



讻诇诇讗 讚诪讬诇转讗 诇注讜诇诐 讘注讬谞谉 砖讬讛讗 讘专砖讜转 讛讗讜住专 讗讜 讛讚讘专 讛谞讗住专 讗讜 讛讗讚诐 讛谞讗住专 讻讙讜谉 驻讬专讜转讬讜 砖讛谉 讘专砖讜转讜 注诇 讞讘讬专讜 砖讗讬谞讜 讘专砖讜转讜 讗讜 驻讬专讜转 砖讗讬谞诐 讘专砖讜转讜 注诇 注爪诪讜 砖讛讜讗 讘专砖讜转讜 讗讘诇 诇讗 驻讬专讜转 砖讗讬谞诐 讘专砖讜转讜 注诇 讞讘讬专讜 砖讗讬谞讜 讘专砖讜转讜 讜讛讻讬 讗讬转讗 讘讛讚讬讗 讘驻' 讗注"驻 讙诪' [注诇讛] 讚诪转谞讬' 讚讛诪拽讚讬砖 诪注砖讛 讬讚讬 讗砖转讜 [讘讚祝 谞讟.] 讻讚讻转讬讘谞讗 讛转诐 讘住"讚:



讬专讜砖诇诪讬 讘讬转讱 讝讛 诪砖讜诐 诪讛 讗转讛 转讜驻住讜. 驻讬' 讗讬讝讛 诇砖讜谉 讗转讛 转讜驻住 讘转专 讘讬转讱 讗讝诇讬谞谉 讚诪砖诪注 讘注讜讚讜 砖诇讱 讗讜 讘转专 讝讛 讚诪砖诪注 诇注讜诇诐:



谞驻诇 讜讘谞讬讛 讛讗 诇讬转 讛讜讗. 驻讬' 谞驻拽讗 诪讬谞讛 讻讙讜谉 砖谞驻诇 讜讞讝专 讜讘谞讗讜 讚讗讬 转驻住讬谞谉 诇砖讬谉 讝讛 驻谞讬诐 讞讚砖讜转 讘讗讜 诇讻讗谉 讜讗讬谞讜 讝讛 讜诪讜转专 讘讜 讜讗讬 转驻住讬谞谉 诇砖讜谉 讘讬转讱 诪"诪 讘讬转讜 讛讬讗 讜讗住讜专 讜讗诪专讬谞谉 谞砖诪注讬谞讛 诪谉 讛讚讗 讛讗讜诪专 诇讬讜专砖讬讜 转谞讜 讘讬转 讞转谞讜转 诇讘谞讬 讗讜 讘讬转 讗诇诪谞讜转 诇讘转讬 驻讬' 讜讛讬讛 诇讜 讘讗讜转讛 砖注讛 讘讬转 讞转谞讜转 讗讜 讘讬转 讗诇诪谞讜转 讜讻讬讜谉 讚讻讱 讛专讬 讛讜讗 讻讗讬诇讜 讗诪专 讘讬转 讝讛 讜拽转谞讬 砖讗诐 谞驻诇 讗讬谉 讛讬讜专砖讬诐 讞讬讬讘讬谉 诇讘谞讜转讜 讚讻诪讜转 砖讛讜讗 注讻砖讬讜 诪砖诪注. 讜诇注谞讬谉 谞讚专讬诐 谞诪讬 讻讬 讗诪专 讘讬转讬 讝讛 讗讜 讘讬转讱 讝讛 讜谞驻诇 诪讜转专 讘讜 讚驻谞讬诐 讞讚砖讜转 讬砖 讻讗谉 讗讘诇 讗诪专 讘讬转讬 讜谞讻住讬 讗讜 讘讬转讱 讜谞讻住讬讱 讜谞驻诇 讜讘谞讗讜 讛诪讜讚专 讗住讜专 讘讜 讜砖诪注讬谞谉 谞诪讬 讚讘讬转讱 讝讛 讜讘讬转讬 讝讛 诇砖讜谉 讝讛 转驻住讬谞谉 讘讬谉 诇拽讜诇讗 讘讬谉 诇讞讜诪专讗 砖讗诐 谞驻诇 讜讘谞讗讜 诪讜转专 讘讜 讜讗诐 诇讗 谞驻诇 讗注"驻 砖诪转 讗讜 诪讻专讜 讗讜 谞转谞讜 讗住讜专 讘讜 讛诪讜讚专:





驻讬专讜砖 讛专讗"砖

诪讞诇讜拽转 砖讬砖 讘讛 讻讚讬 讞诇讜拽讛. 讚' 讗诪讜转 诇讻诇 讗' 讻讬讜谉 讚讗驻砖专 讘讞诇讜拽讛 诇讗 住诪讻讬谞谉 讗讘专讬专讛:



诪讞诇讜拽转 讘砖讗讬谉 讘讛 讻讚讬 讞诇讜拽讛. 讚讻讬讜谉 讚讗讬 讗驻砖专 诇讞诇讜拽 讗讬转 诇讬讛 诇专讗讘"讬 讚住诪讻讬谞谉 讗讘专讬专讛:



诇诪讞爪讛 诇砖诇讬砖 讜诇专讘讬注. 砖讞讜诇拽讬诐 讻讱 讛砖讻专 讘讬谞讬讛谉:



讗讘诇 讘讘爪讬专 诇讗. 讗诐 讬砖 诇诪砖讻讬专 驻讞讜转 诪砖诇讬砖 讘砖讻专 诇讗 诪拽专讬 转驻讬住转 讬讚 讜讬住"讙 讗讘诇 讘讘讬爪讬诐 诇讗 讜讛"驻 讗诐 砖讬讬专 讛诪砖讻讬专 诇注爪诪讜 砖讬砖 诇讜 讻讞 诇讬讘砖 讘讘讬转 讛诪专讞抓 讘讬爪讬诐 砖诇 讬讜爪专 讻讚讗诪专讬谞谉 讘讗讬讝讛讜 谞砖讱 (讘"诪 讚祝 注讚.) 注诇 讛讘讬爪讬诐 砖诇 讬讜爪专 诪砖讬砖拽注诐 讘讻讘砖谉 讜讻谞讙讚 讝讛 诪诇讗讻讛 拽讟谞讛 讚讘讬转 讛讘讚 诇讗 诪讬拽专讬 讘讛诐 转驻讬住转 讬讚:



讚诪拽讘诇 讘讟住拽讗. 砖讛砖讜讻专 谞讜转谉 讙诐 诪住 砖诇 讛诪专讞抓 讜讘讬转 讛讘讚 讚讛讜讬 砖讻讬专讜转 讘专讬讗' 讻讚讗诪专 讘驻专拽 讛讚专 注诐 讛注讜讘讚 讻讜讻讘讬诐 (注讬专讜讘讬谉 讚祝 住讘.) 讛讬讻讬 讚诪讬 砖讻讬专讜转 讘专讬讗讛 讘诪讜讛专拽讬 讜讗讘讜专讙谞讬 驻讬' 砖谞讜转谉 讛砖讜讻专 诪住 讜讗讝 谞住转诇拽 讘注诇 讛讘讬转 诇讙诪专讬 讜讗讬转 讚讙专住讬 讘驻住拽讗 砖谞讜转谉 讛砖讜讻专 讚讘专 拽爪讜讘 诇诪砖讻讬专 讜讗讬谉 诇讜 讘讞诇拽 砖诪专讜讬讞 讛砖讜讻专:





转讜住驻讜转 专讬"讚

讗讘讬讬 讗诪专 讗驻讬诇讜 讘讘爪讬诐 讗住讜专 讛讬讻讬 讚诪讬 讚砖专讬 讚诪拽讘诇 诪谞讬' 讘讟住拽讗 驻讬' 讻讬讜谉 砖诇讗 讛砖讻讬专讜 诇讗讞专 讗诇讗 讘讬讜诐 讗讞讚 诪专讞抓 砖诇讜 讬拽专讗 砖诇讗 谞住转诇拽 砖诪讜 诪注诇讬讜 讘注讘讜专 讬讜诐 讗讞讚 讜讛讜"诇 专讜讞抓 讘诪专讞爪讜 砖诇 诪讚讬专 讜讛讬讻讬 讚诪讬 讚砖专讬 讻讙讜谉 砖拽讘诇讜 讗讞讚 诪诪谞讜 讘讟住拽转 讚讛讬讬谞讜 讘讻讱 讜讻讱 住诇注讬诐 讘砖谞讛 讚讛转诐 讜讚讗讬 诇讗 讬拽专讗 讛诪专讞抓 注诇 砖诐 讘注诇讬讜 讛诪讚讬专 讗诇讗 注诇 砖诐 讛砖讜讻专:





砖讬讟讛 诪拽讜讘爪转

讜讝"诇 讛专讬"抓 讝"诇: 讛诇讻讛 讻专讘讬 讗诇讬注讝专 讘谉 讬注拽讘. 诪砖诪注 讛砖转讗 诇驻讬 驻住拽 讛诇讻讛 讚讗诐 讬砖 讘讛 砖诪讜谞讛 讗诪讜转 砖讛谉 讚讬谉 讞诇讜拽讛 讗住讜专 讚讞砖讘讬谞谉 诇讛讜 专砖讜讬讜转 讜讗诪专讬谞谉 讗讬谉 讘专讬专讛 讜讻诇 讗讞讚 谞讻谞住 讘转讜讱 砖诇 讞讘专讜 讜讗驻讬诇讜 诇专讘讬 讗诇讬注讝专 讘谉 讬注拽讘 讗讘诇 讗讬谉 讘讛 讻讚讬 讞诇讜拽讛 诪讜转专 诇讚讘专讬 专讘讬 讗诇讬注讝专 讜拽讬讬诪讗 诇谉 讻讜转讬讛. 讜讛讛讬讗 讚讘讬转 讛讻谞住转 诪讗讞专 砖讗讬谉 讘讛 讚讬谉 讞诇讜拽讛 诪讜转专 诇讚讘专讬 专讘讬 讗诇讬注讝专 讜诪转谞讬转讬谉 讚拽讗诪专 砖谞讬讛诐 讗住讜专讬诐 讗诇讬讘讗 讚专讘谞谉 诪转讜拽诪讗. 讜讬砖 转讬诪讗 注诇 讛专"诐 讝"诇 砖驻住拽 讘注谞讬谉 讞爪专 讻专讘讬 讗诇讬注讝专 讻诪讜 砖驻住拽 讛转诇诪讜讚 讜讘讛讛讬讗 讚讘讬转 讛讻谞住转 驻住拽 砖讗住讜专讬谉 诇讬讻谞住 砖诐 讻住转诐 诪转谞讬转讬谉 讚诇拽诪谉. 讜讛砖转讗 谞专讗讛 讻讬 讚讘专讬讜 住讜转专讬诐 讝讛 讗转 讝讛. 讜诇驻讬 讚注转讬 讛讚讬谉 注诪讜 讻讬 讜讚讗讬 诇讗 讛讬讜 驻讜住拽讬诐 讛讗诪讜专讗讬诐 讻专讘讬 讗诇讬注讝专 讗诐 讛讛讬讗 讚讘讬转 讛讻谞住转 讗转讬讗 讗诇讬讘讗 讚专讘谞谉 诇讘讚 讜讚诇讗 讻专讘讬 讗诇讬注讝专 讻讬 讛讜讛 诇讬讛 诪讞诇讜拽转 讜讗讞专 讻讱 住转诐 讛诇讻讛 讻住转诐. 讜讗祝 注诇 讙讘 讚讻诇 讛讻诇诇讬诐 讛讗诪讜专讬诐 讘转诇诪讜讚 诇讗 谞讗诪专讜 讗诇讗 讛讬讻讗 砖谞砖讗专 讛讚讘专 讘住转诐 讗讘诇 讘砖讙讬诇讜 讚注转诐 讛讗诪讜专讗讬诐 讜驻住拽讜讛 讛驻讱 讛讻诇诇 讛诪住讜专 诇谞讜 讗讬谉 诇讞讜砖 注诇 讻诇诇 诪讻诇 诪拽讜诐 讗讬谉 住讘专讗 诇讜诪专 砖讬驻住拽讜 讻谞讙讚 砖谞讬 讻诇诇讬诐 讛诪住讜专讬诐 诇谞讜 讞讚讗 讚讬讞讬讚 讜专讘讬诐 讛诇讻讛 讻专讘讬诐 讜注讜讚 诪讞诇讜拽转 讜讗讞专 讻讱 住转诐. 讜讘砖诇诪讗 讗诐 谞讗诪专 讚住讬驻讗 诪转谞讬讗 讗诇讬讘讗 讚转专讜讬讛讜 诇讗 讛讜讬 讗转讬诪讛 讻诇 讻讱 讗讘诇 讛砖转讗 讛讜讗 转诪讛. 讜注讜讚 讻讬 讘讙诪专讗 诇讗 讗砖讻讞谉 讚拽讗诪专讬 砖讬讛讬讛 讚讜诪讛 诪诪砖 诇诪讞诇讜拽转 专讘讬 讗诇讬注讝专 讜专讘谞谉 诇讗 讛拽砖讬谞讜 诇讝注讬专讬 注诇 诪讗讬 讚拽讗诪专 砖讗诐 讗讬谉 讘讛 讚讬谉 讞诇讜拽讛 讚讘专讬 讛讻诇 诪讜转专 讚讛讗 讘讬转 讛讻谞住转 讻诪讬 (砖讬砖) 砖讗讬谉 讘讛 讚讬谉 讞诇讜拽讛 讚诪讬 讜讗住专讬 专讘谞谉 讜讗诐 讗讜住专讬诐 讘讛讛讬讗 讗诪讗讬 诇讗 讗住专讬 讛讻讗 谞诪讬 讗讘诇 诇驻讬 讛讗诪转 讗讬谉 讚讬谞谉 砖讜讛. 注讚 讻讗谉.  
讜谞专讗讛 诇讬 讚讘讞爪专 砖讬砖 讘讛 讚讬谉 讞诇讜拽讛 诇注讜诇诐 讗住讜专讬谉 讘讛 讜讗驻讬诇讜 诇讞诇讜拽 讗讜转讜 讗住讜专 讻讬讜谉 砖谞讚专讜 讛谞讗讛 讝讛 诪讝讛 讜讗讬谉 诇讛诐 转拽谞讛 讗驻讬诇讜 讘讞诇讜拽讛 注讚 砖转爪讗 诪专砖讜转诐 讗讜 诪专砖讜转 讗讞讚 诪讛诐 讜讻讚转谞谉 诪转 讗讜 砖诪讻专谉 诇讗讞专 讛专讬 讝讛 诪讜转专. 讜诪谞讗 讗诪讬谞讗 诇讛 砖讛诐 讗住讜专讬诐 诇讞诇讜拽 讚转谞谉 讘驻专拽 讗专讘注讛 谞讚专讬诐 砖讗谞讬 谞讛谞讛 诇讬砖专讗诇 诇讜拽讞 讘讬转专 讜诪讜讻专 讘驻讞讜转 砖讗讬谉 讬砖专讗诇 谞讛谞讬谉 诇讬 诇讜拽讞 讘驻讞讜转 讜诪讜讻专 讘讬讜转专 砖讗谞讬 谞讛谞讛 诇讛诐 讜讛诐 诇讬 讬讛谞讛 诇讗讜诪讜转 驻讬专讜砖 砖讗讬 讗驻砖专 诇拽谞讜转 诪讬砖专讗诇 讜诇诪讻讜专 诇讛诐 讘砖讜诐 爪讚 砖讛讗讞讚 诪讛诐 谞讛谞讛 注诇 讻诇 驻谞讬诐 讜讗驻讬诇讜 讘讝讘讬谞讗 诪爪讬注转讗. 讜讛讻讗 谞诪讬 讛讗 拽讬讬诪讗 诇谉 讚讘注诇诪讗 讗讬谉 讘专讬专讛 讜讻砖讛诐 讞讜诇拽讬诐 诇拽讜讞讜转 讛诐 讜讻讚砖诪讜讗诇 砖讗诪专 讛讗讞讬谉 砖讞诇拽讜 诇拽讜讞讜转 讛诐 讜讛讬诇讻讱 讻讬讜谉 砖谞讚专讜 讛谞讗讛 讝讛 诪讝讛 讗住讜专讬谉 诇拽谞讜转 讝讛 诪讝讛. 讜讗"转 讛谞讬 诪讬诇讬 诇拽谞讜转 驻讬专讜转 讘诪注讜转 讜讻讬讜爪讗 讘讝讛 诇驻讬 砖讗驻讬诇讜 讘讝讘讬谞讗 诪爪讬注转讗 讝讛 谞讛谞讛 讜讝讛 谞讛谞讛 砖讝讛 爪专讬讱 诇驻讬专讜转 讜讝讛 爪专讬讱 诇诪注讜转 讻诇讜诪专 砖讻诇 讗讞讚 爪专讬讱 诇讞诇讜驻讬 讗讜转讜 讛诪讬谉 砖诇讜 讗讘诇 讘诪讻专 讻讝讛 砖讗讬谞讜 讗诇讗 讻注讬谉 讞诇讜拽讛 讜讘讬专讜专 讞诇拽讬诐 讘诇讘讚 诪讛 讛谞讗讛 讬砖 诇讝讛 诪砖诇 讞讘专讜 讛讗 讗讬谞讜 谞讜讟诇 讗诇讗 讗转 砖诇讜 讜诪诪讬谉 砖讛讜讗 谞讜转谉 讛讜讗 谞讜讟诇. 诇讬转讗 讚诪讻诇 诪拽讜诐 谞讛谞讛 讛讜讗 讻砖诇拽讞 讻诇 讞诇拽讜 住诪讜讱 诇讘讬转讜 讜砖讗讬谉 讗讞专 诪砖转诪砖 注诪讜 讘讞诇拽讜 讜讗诐 讛讚讬专 讛讗讞讚 讗转 讞讘专讜 诪谞讻住讬诐 讗诇讜 砖砖谞讬讛诐 砖讜转驻讬诐 讘讛诐 讗讬谉 诇讛诐 转拽谞讛 讗驻讬诇讜 讘诪讻讬专讛 讗诇讗 讻砖谞砖讗诇 注诇 谞讚专讜. 转讜住驻转讗 讻砖诐 砖砖谞讬讛诐 讗住讜专讬诐 诇讚讜专 讘讞爪专 讻讱 砖谞讬讛诐 讗住讜专讬诐 诇讚讜专 讘诪讘讜讬 讻砖诐 砖砖谞讬讛诐 讗住讜专讬谉 诇讙讚诇 转专谞讙讜诇讬谉 讻讱 砖谞讬讛诐 讗住讜专讬谉 诇讙讚诇 讘讛诪讛 讚拽讛 讛讬讛 讗讞讚 诪讛诐 专讙讬诇 诇讛讚讬专 讗讞专讬诐 讛谞讬讬转 讞诇拽讜 讻讜驻讬谉 讗转 讛专讙讬诇 诇诪讻讜专 讗转 讞诇拽讜 专讞讘讛 砖讚专讱 讛专讘讬诐 诪驻住讬拽转讛 讛专讬 讛讬讗 砖诇 注讜诇讬 讘讘诇 讜砖讗讬谉 讚专讱 讛专讘讬诐 诪驻住讬拽转讛 讛专讬 讛讬讗 砖诇 讗谞砖讬 讗讜转讛 讛注讬专. 讛诪讜讚专 讛谞讗讛 诪讘谞讬 注讬专讜 讜讘讗 讗讞专 讜讬砖讘 砖诐 砖诇砖讬诐 讬讜诐 诪讜转专 讘讜 诪讬讜砖讘讬 注讬专讜 讜讘讗 讗讞专 讜讬砖讘 砖诐 砖诇砖讬诐 讬讜诐 讗住讜专 讘讜. 注讚 讻讗谉 讘转讜住驻转讗. 讛专砖讘"讗 讝"诇. 
讻转讜讘 讘砖讟讛 讛诇讻讛 讻专讘讬 讗诇讬注讝专 讚砖专讬讗 讜诇讗 诪讟注诪讬讛 讚讗讬诇讜 专讘讬 讗诇讬注讝专 住讘专 讬砖 讘专讬专讛 讜讗谞谉 拽讬讬诪讗 诇谉 讘砖诇讛讬 讘讬爪讛 讻专讘讬 讗讜砖注讬讗 讚讗诪专 讚诪讚讗讜专讬讬转讗 讗讬谉 讘专讬专讛 讜讛诇讻讛 讻专讘讬 讗诇讬注讝专 诪讟注诐 讚诇讗 拽驻讚讬 讜讜讬转专 讚讞爪专 砖专讬. 讜讗诪专 专讘讬 讗驻讬诇讜 驻专讬砖 讛诪讚讬专 诇讗住讜专 讗转 讛讞爪专 砖专讬 讚讛讗 诪转谞讬转讬谉 住转诪讗 拽转谞讬 砖谞讚专讜 讛谞讗讛 讝讛 诪讝讛 讜讗驻讬诇讜 驻讬专砖讜 诇讗住讜专 讗转 讛讞爪专 讜驻住拽讬谞谉 讻专讘讬 讗诇讬注讝专 讚砖专讬 讜诪讟注诐 讚诇讗 拽驻讚讬 讚讗讬 诪讟注诐 讚讬砖 讘专讬专讛 拽砖讬讗 讛诇讻转讗 讗讛诇讻转讗 (讻讚驻专讬砖) 讻讚驻专讬砖讬转. 讗诇讗. 诪讛砖诪讟讛 讟注诪讗 讚砖专讬 讗驻讬诇讜 驻专砖讜 讚讻讬讜谉 讚讛讜讬 诪讬讚讬 讚诇讗 拽驻讚讬 讗讬谞砖讬 讛讜讬 讻讗诇讜 讛砖讗讬诇讜 讝讛 诇讝讛 讻诇 讬诪讬 讛讬讜转诐 讘砖讜转驻讜转诐 讜诪讗讞专 砖讛砖讗讬诇讜 讗祝 注诇 讙讘 讚砖讗诇讛 诇讗 拽谞讬讗 讗讬谞讜 讬讻讜诇 诇讗讜住专讜 讻讚诪驻专砖 讘诪转谞讬转讬谉 诇注讬诇 讜讙诐 讗讬谞讜 讞讜讝专 诪砖讗讬诇转讜 讚讞砖讘讬谞谉 诇讬讛 讻讗诇讜 驻讬专砖 砖讗诇讛 讻诇 讬诪讬 讛讬讜转诐 讘砖讜转驻讜转 讜讘讘讬转 讛讻谞住转 谞诪讬 讗驻讬诇讜 讗诐 驻讬专砖 诇讗住讜专 讘讘讬转 讛讻谞住转 砖专讬 诪讛讗讬 讟注诪讗 讚驻专讬砖讬转. 注讚 讻讗谉. 
诪转谞讬转讬谉 诪讜砖讻专讬谉 讘注讬专 诇讗讞专讬诐 讗诐 讬砖 诇讜 讘讛诐 诇讘注诇讬诐 转驻讬住转 讬讚 砖诪砖转诪砖 讘讛诐 注讚讬讬谉 砖诇讜 讛诐 讜讘专砖讜转讜 讜讗住讜专 讛诪讜讚专 讘讛诐 讗诐 诇讗 讘砖讻讬专讜转 诪专讜讘讛 讻讚讗诪专讬谞谉 讘讗专讘注讛 谞讚专讬诐 讚诪讜转专 诇讬拽讞 讘讬讜转专 讜诇诪讻讜专 讘驻讞讜转. 讜讘讙诪专讗 诪驻专砖 诪讗讬 讛讬讗 转驻讬住转 讬讚 讗讬谉 诇讜 转驻讬住转 讬讚 诪讜转专 砖讬爪讗 诪专砖讜转讜. 讜讗祝 注诇 讙讘 讚讗诪专讬谞谉 讘注讘讜讚讛 讝专讛 驻专拽 专讗砖讜谉 讚砖讻讬专讜转 诇讗 拽谞讬讗 讙讘讬 谞讚专 诪讜转专 讚谞讚专 讻讬 讛拽讚砖 讻讬讜谉 讚讗讬谞讜 讘专砖讜转讜 砖讛砖讻讬专讜 讜讛砖讜讻专 诪讞讝讬拽 讘讜 诇讗 拽专讬谞谉 讗讬砖 讻讬 讬拽讚讬砖 讘讬转讜. 讜注讜讚 讚讗诪专讬谞谉 诇拽诪谉 讘讗诇讜 谞讚专讬诐 讜讘讻转讜讘讜转 驻专拽 讗祝 注诇 驻讬 砖讚讛 讝讜 砖诪砖讻谞转讬 诇讱 诇注砖专 砖谞讬诐 诇讻砖讗驻讚谞讛 转拽讚讜砖 讚拽讚砖讛 讜讚讜拽讗 讗诪专 诇讻砖讗驻讚谞讛 讗讘诇 讗诪专 转拽讚讜砖 诪讛砖转讗 诇讗 拽讚砖讛 讗祝 注诇 驻讬 砖讛砖讚讛 诪诪讜砖讻谉 讗讬谞讜 谞拽谞讛 讘讬讚 讛诪诇讜讛 讗驻讬诇讜 诇爪讚拽讛 讚诇讗讜 讘专 爪讚拽讛 讛讜讗 讻讬讜谉 砖讗讬谞讜 讘讬讚讜 讜谞转谞讜 讘讬讚 讗讞专 讜砖注讘讚讜 讗讜 讘诪砖讻讜谉 讗讜 讘砖讻讬专讜转 讗讜 讘砖讗诇讛 讗讬谞讜 讬讻讜诇 诇讗讜住专讜. 讜诪注砖讛 讘讗 诇驻谞讬 专讘讬 讘讘讬转 讛谞砖讗诇 讜讗住专讜 讛诪砖讗讬诇 讜讗诪专 专讘讬 砖讗讬谞讜 讬讻讜诇 诇讗讜住专讜 讜专讗讬讜转讬讜 讗砖专 驻专砖转讬. 砖讟讛. 


讛诪讜讚专 讛谞讗讛 诪讞讘专讜 讜讬砖 诇讜 诪专讞抓 讜讘讬转 讛讘讚 诪讜砖讻专讬谉 讘注讬专. 驻讬专讜砖 诇讗讜 讚讜拽讗 讚讛讜讗 讛讚讬谉 诇讘讬转 讜砖讚讛 讗诐 讬砖 诇讜 讘讛诐 转驻讬住转 讬讚 讗住讜专 讜讗诐 诇讗讜 诪讜转专. 讜诪住转讘专讗 诇讬 砖讛讬讜 诪讜砖讻专讬谉 讻讘专 讛讜讗 砖讛讜讗 诪讜转专 讗讘诇 讗诐 讛讬讛 诪讜讚专 诪讞讘专讜 讜谞讗住专 讘讘讬转 讛诪专讞抓 讝讛 讗祝 注诇 驻讬 砖诇讗讞专 诪讻谉 讛砖讻讬专谉 讗住讜专 讚诇讗 讚诪讬 砖讻讬专讜转 诇诪讻专 讚诪讻专 讻讬讜谉 砖诪讻专讜 诇讞诇讜讟讬谉 讜讗讬谉 诇讜 讻诇讜诐 讘讙讜驻讜 砖诇 拽专拽注 砖讜讘 诇讗 诪讬拽专讬 注诇 砖诪讜 讜讗讬谞讜 讘讬转讜 讜诇驻讬讻讱 诪讜转专 讜讻讚转谞谉 讘住诪讜讱 讘讬转讱 砖讗谞讬 谞讻谞住 砖讚讱 砖讗谞讬 诇讜拽讞 诪转 讗讜 砖诪讻专讜 讛专讬 讝讛 诪讜转专 讗讘诇 讝讛 讗祝 注诇 驻讬 砖讛砖讻讬专谉 注讚讬讬谉 诇讗 讬爪讗讜 诪专砖讜转讜 讜注讚讬谉 注诇 砖诪讜 讛诐 谞拽专讗讬诐 讜讛讗讬住讜专 砖讞诇 注诇讬讛诐 讗讬谞讜 诪住转诇拽 注诇 讬讚讬 砖讻讬专讜转 讗讘诇 讘砖讛砖讻讬专谉 转讞诇讛 讜讗讞专 讻讱 讗讜住专谉 讗讬谉 讛讗讬住讜专 转讜驻住 讘讛诐 讚讻讬讜谉 砖讗讬谉 诇讜 讘讛诐 转驻讬住转 讬讚 讜驻讬专讜转讬讛谉 诇讗讞专 讗讬谉 讬讜专讚讬谉 诇讬讚讬 讗讬住讜专. 讜转讚注 诇讱 砖讗讬谉 诇诇诪讜讚 诪诪讻讬专讛 诇讛拽诇 讘砖讻讬专讜转 砖讛专讬 讛砖讻讬专讜转 拽诇 诪谉 讛诪讻讬专讛 讜拽诇 讗驻讬诇讜 诪砖注讘讜讚 注讜诇诪讬 讚讛讗 讘讞爪专 砖讗讬谉 讘讛 讚讬谉 讞诇讜拽讛 诪驻谞讬 砖讛讜讗 诪砖讜注讘讚 诇讞讘专讜 诇讚专讬住转 专讙诇讜 讜讗讬谞讜 讬讻讜诇 诇住诇拽讜 诪讗讜转讜 砖注讘讜讚 讗诇讗 诪专爪讜谞讜 讻诇讜诪专 砖讗讬谉 讬讻讜诇 诇讻讜驻讜 诇讞诇讜拽 注诪讜 讛专讬 讝讛 讗讬谞讜 讬讻讜诇 诇讗住讜专 讞诇拽讜 讗驻讬诇讜 注诇 讗讞讚 诪谉 讛砖讜拽 讜讻讚转谞谉 讗讜诪专 诇讜 诇讗 诇转讜讱 砖诇讱 讗谞讬 谞讻谞住 讗诇讗 诇转讜讱 砖诇 讞讘讬专讱 讜讗祝 注诇 驻讬 砖讬砖 诇诪讚讬专 转驻讬住转 讬讚 讘讻诇 讛讞爪专 讜讗诇讜 讘诪砖讻讬专 (砖讻讬专讜) 砖谞讬谞讜 砖讗诐 讬砖 诇讜 讘讛谉 转驻讬住转 讬讚 讛专讬 讝讛 讗住讜专 讗诇诪讗 讗驻讬诇讜 砖注讘讜讚 注讜诇诪讬 讞诪讬专讗 讟驻讬 诪砖讻讬专讜转 讜讻诇 砖讻谉 诪讻讬专讛 讜讻讬讜谉 砖讻谉 讗讬谉 诇诪讚讬谉 拽诇 诪讞诪讜专. 讜讛讬讬谞讜 讚拽转谞讬 谞诪讬 讜讛讬讜 诇讜 诪专讞抓 讜讘讬转 讛讘讚 诪讜砖讻专讬谉 讚诪砖诪注 砖讛讬讜 讻讘专 讜诇讗 拽转谞讬 讜诇讛砖讻讬专. 讗诇讗 砖讘讝讛 讬砖 诇讚讞讜转 讚讚讬诇诪讗 诪砖讜诐 专讬砖讗 谞拽讟 诇讛 讚讗诐 讬砖 诇讜 讘讛诐 转驻讬住转 讬讚 讗住讜专 讜诇讗砖诪讜注讬谞谉 讚讗祝 注诇 驻讬 砖讛讬讜 诪讜砖讻专讬谉 讻讘专 讗诐 讬砖 诇讜 讘讛诐 转驻讬住转 讬讚 讗住讜专. 讜诪讻诇 诪拽讜诐 诇讗 诪住转讘专讗 讛讻讬谉 讚讛砖讻讬专 诇讘住讜祝 注讚讬祝 诇讗砖诪讜注讬谞谉 讚讻讞 讚讛讬转讬专讗 注讚讬祝 诇讗砖诪讜注讬谞谉 讻砖讗讬谉 诇讜 转驻讬住转 讬讚 诪讜转专 讗祝 注诇 驻讬 砖讛砖讻讬专谉 诇讗讞专 砖讬专讚 诇讛诐 讗讬住讜专 拽讜谞诐. (讗诪专 讛诪讙讬讛 注讬讬谉 专砖讘"讗 讘讞讚讜砖讬讜 讻讗谉). 讗讘诇 讛讗 拽诪讬讘注讬讗 诇讬 讗诐 讛讚讬专 讗转 讛砖讜讻专 讘注爪诪讜 诇讗讞专 砖讛砖讻讬专谉 诇讜 讜讛讬讛 诇讜 讘讛诐 转驻讬住转 讬讚 讗诐 讛讜讗 讗住讜专 讗讜 诇讗讜 诪讬 砖讗谞讬 砖讜讻专 诪讗讞讚 诪谉 讛砖讜拽 讜诪爪讬 诇诪讬诪专 诇讬讛 诇转讜讱 砖诇讬 讗谞讬 谞讻谞住 讗讜 讚讬诇诪讗 诇讗 砖谞讗. 讜谞专讗讛 诇讻讗讜专讛 讚诇讗 砖谞讗 砖讜讻专 诇讗 砖谞讗 讗讞专 讻诇 砖讬砖 诇讜 诇诪砖讻讬专 讘讛诐 转驻讬住转 讬讚 讗住讜专 讚讛讗 讙讘讬 砖讜转驻讬谉 讻诇 砖讛讜讗 讬讻讜诇 诇讬讻谞住 讘讞爪专 讜诇讜诪专 诇转讜讱 砖诇讬 讗谞讬 谞讻谞住 讗祝 讗讞讚 诪谉 讛砖讜拽 讬讻讜诇 诇讜诪专 诇讗 诇转讜讱 砖诇讱 讗谞讬 谞讻谞住 讗诇讗 诇转讜讱 砖诇 讞讘讬专讱 讗谞讬 谞讻谞住 讜讻讬讜谉 砖讻谉 讗讞讚 诪谉 讛砖讜拽 讗讬谞讜 讬讻讜诇 诇讬讻谞住 讘讛诐 讻砖讬砖 诇讜 讘讛诐 转驻讬住转 讬讚 讜讗讬谞讜 讬讻讜诇 诇讜诪专 诇转讜讱 砖诇 砖讜讻专 讗谞讬 谞讻谞住 讗祝 讛砖讜讻专 讘注爪诪讜 讗住讜专. 讜注讜讚 讚讗诐 讗讬转讗 讚讛砖讜讻专 诪讜转专 讗驻讬诇讜 讘讬砖 诇讜 讘讛诐 转驻讬住转 讬讚 诇讬转谞讬 讜讛讬讜 诇讜 诪专讞抓 讜讘讬转 讛讘讚 诪讜砖讻专讬诐 讘讬讚讜 讘讬谉 讬砖 诇讜 讘讛诐 转驻讬住转 讬讚 讘讬谉 讗讬谉 诇讜 讘讛诐 诪讜转专 讚讻讞 讚讛讬转专讗 爪专讬讱 诇讗砖诪讜注讬谞谉 讜诇讬转谞讬 转讜 讛讬讛 讗讞讚 诪谉 讛砖讜拽 诪讜讚专 诪诪谞讜 讛谞讗讛 (讗诪专 讛诪讙讬讛 注讬讬谉 讘专砖讘"讗) 讗祝 注诇 讙讘 讚讞讚 讚讬谞讗 讗讬转 诇讛讜 讻诇 砖讻谉 讛讻讗 讚讗讬砖转谞讬 讚讬谞讗 讘讬谉 砖讜讻专 诇讗讞专. 讜讛讬诇讻讱 讛诪砖讻讬专 讘讬转 诇讞讘专讜 讘讞爪专讜 讜讗住专 注诇讬讜 讛谞讬讬转讜 讛砖讜讻专 讗住讜专 诇讬讻谞住 讘讞爪专 砖讛专讬 讬砖 诇诪砖讻讬专 转驻讬住转 讬讚 讘讻诇 讛讞爪专 讗讘诇 砖讜讻专 砖讗住专 讛谞讬讬转讜 注诇 诪砖讻讬专 讬讻讜诇 诪砖讻讬专 诇讬讻谞住 讘讞爪专 砖讬讻讜诇 诇讜诪专 诇讜 诇转讜讱 砖诇讬 讗谞讬 谞讻谞住 讻谉 谞专讗讛 诇讬. 讛专砖讘"讗 讝"诇. 


讙诪专讗 讜讬砖 讗讞专讬诐 讙讜专住讬诐 讗讘诇 讘讘讬爪讛 诪讜转专 砖讗讬谉 诇讜 讘拽专拽注 讗诇讗 砖讬注讜专 讻讘讬爪讛. 讻诇讜诪专 讚讘专 诪讜注讟 砖谞讜转谞讬谉 诇讜 讘砖讻讬专讜转 讻讬 讛讗讬 讙讜讜谞讗 讜讚讗讬 讗讬谞讜 谞拽专讗 砖诐 讘注诇讬讜. 讚诪拽讘诇 讘讟住拽讗 砖拽讘诇 讛砖讚讛 诪谉 讛诪讚讬专 讘讟住拽讗 砖拽讜爪抓 诇讜 讚诪讬诐 砖谞讜转谉 诇讜 讻讱 讜讻讱 诇砖谞讛 讚砖讜讻专 拽谞讛 讜讗讬谉 诇讜 诇诪讚讬专 砖讜诐 转砖诪讬砖 讘讛 讜讗讬谉 讻讗谉 转讜专转 砖讻讬专讜转 讗诇讗 讻诪讻讬专讛 讙诪讜专讛 讛讬讗 讜诪讛 砖谞讜转谉 诇讜 诪住 讛拽专拽注 讛讜讗: 讜讬砖 诪驻专砖讬诐 砖诪砖讻谞讜 诇砖转讬诐 讗讜 诇砖诇砖 砖谞讬诐 讜讻讬讜谉 讚讗讬谞讜 讬讻讜诇 诇驻讚讜转讜 讘讻诇 注转 砖讬专爪讛 讗讬谉 砖诐 讘注诇讬讜 注诇讬讜. 讛专讬"抓 讝"诇. 
讚诪拽讘诇 讘讟住拽讗 驻讬专讜砖 讛讬讬谞讜 讞讻讬专讜转 砖谞转谞讛 诇讗讞专 诇讬转谉 诇讜 诪诪谞讛 讞拽 讬讚讜注 诇讘注诇讬诐 讘讻诇 砖谞讛 讘讬谉 注讜砖讛 讘讬谉 讗讬谞讛 注讜砖讛 讜拽讗 诪砖诪注 诇谉 讚讗祝 注诇 讙讘 讚讗讬 诇讗 讬讛讬讘 讞讜讻专 诇讛讛讜讗 讟住拽讗 诇讗 讗讻讬诇 讗专注讗 讻讚讗讬转讗 讘诪住讻转 讙讬讟讬谉 诪讗谉 讚讬讛讬讘 讟住拽讗 诇讬讻讜诇 讗专注讗 讗驻讬诇讜 讛讻讬 讗专注讗 讚讞讜讻专 诪讬拽专讬讗 讻诇 讝诪谉 讚讬讛讬讘 讟住拽讗 讚讛讗 诇讗 诪爪讬 诇住诇讜拽讬 诪讞讻讬专 诇讞讜讻专 诪谉 讛讛讜讗 讗专注讗 讜讙诐 讬讻讜诇 诇讛讜专讬砖讜 诇讘谞讬讜 讛讬诇讻讱 讛诪讜讚专 讛讝讛 诪讜转专 讘讛 讘讬谉 讚讛讚讬专讜 诪谞讻住讬讜 诪拽诪讬 讞讻讬专讜转 讘讬谉 诇讘转专 讞讻讬专讜转. 诪讬讛讜 讗诐 讛讞讻讬专讛 诇诪讜讚专 注爪诪讜 讗住讬专 讚讛讗 讗住讬拽谞讗 诇注讬诇 讚讻讻专讬 注诇讬讱 讜谞转谞讛 诇讜 讘诪转谞讛 讗讜 诪讻专讛 诇讜 讗住讜专. 诪讬讛讜 讗诐 讛讞讻讬专讛 诇讜 讜讗讞专 讻讱 讗住专 诇讜 谞讻住讬讜 讗讬谉 讝讜 讘讻诇诇 讚讗讬谉 讝讜 诪谞讻住讬讜 讻诇 讝诪谉 讚讬讛讬讘 讟住拽讗 讻讚驻专讬砖谞讗 讜讗讬 讬讛讘讬讛 诇讗专讬住讜转 诇诪讞爪讛 诇砖诇讬砖 讜诇专讘讬注 讗住讜专. 讜讗诐 讛砖讻讬专讛 讗讜 诪砖讻谞讛 讚注转 讞讻诪讬 讛爪专驻转讬诐 讝"诇 诇讛转专 转讜讱 讝诪谉 讛砖讻讬专讜转 讜讛诪砖讻讜谞讛 讜讚注转 专讘讬谞讜 讝"诇 诇讗讬住讜专 讻讚驻专讬砖谞讗 讘讘讘讗 拽诪讗 驻专拽 讛讞讜讘诇 讜讘砖诇讛讬 驻专拽 讛砖讜诇讞. 讛专谞讘"讬 讝"诇. 

